Tokom pandemije građani Srbije štede više nego ranije - RTV Santos\nTokom pandemije građani Srbije štede više nego ranije\nGrađani Srbije u pandemiji više štede, uglavnom iz predostrožnosti, a prosečni mesečni iznos je 5.668 dinara, pokazalo je predstavljeno istraživanje Erste banke o štednim navikama, navodi se na portalu Virtuelni inkubator.\nZa štednju su građani ove i prošle godine mesečno odvajali oko 450 dinara više nego prethodne godine, dok je pre globalne krize to povećanje iznosilo oko 200 dinara godišnje.\nŠtednju novca važnom smatra 70 odsto anketiranih građana, akcije, hartije od vrednosti, obveznice, fondovi i dalje su za veliku većinu nepoznanica, ali su stavovi tom obliku štednje pozitivni, a poverenje u banke poraslo je za 14 posto u odnosu na prošlu godinu, rečeno je na predstavljanju istraživanja Erste banke.\nGeneralni direktor agencije „IMAS International“ koja je sprovela istraživanje, Ansgar Loner, rekao je da većina građana štedi jer im je potrebna finansijska rezerva za njih i porodicu ili za težak period, dok njih oko od 20 odsto to čini da bi imali novac za odmor ili određene kupovine.\nPrethodnoPreprodavci digitalnih žetona za pranje vozila?\nSledećePrva rukometna liga „Vojvodine“\n25. januara 2022.\t13:42\n18. januara 2022.\t15:20


Epiduralna anestezija samo za informisane trudnice - Porođaj - Ringeraja.rs\nBeogradske trudnice treba ozbiljno da razmisle gde će se poroditi: ukoliko odu u Bolnicu „Dragiša Mišović” ili u Kliniku u Višegradskoj epiduralnu anesteziju dobiće besplatno, a u nekim drugim porodilištima moraće da plate.\nZvanično, prema tumačenju Svetlane Vukajlović, direktorke RZZO, porođaj uz epiduralnu anesteziju ne spada u vanstandardne, već u standardne usluge. To znači da treba da se dobije o trošku zdravstvenog osiguranja potpuno besplatno, i to na teritoriji cele Srbije. Bolnice dobijaju novac za kupovinu anestetika i katetera, koji spadaju u potrošni materijal. Međutim, to u praksi ne funkcioniše, pa tako ustanove koje ovu uslugu naplaćuju dobijaju dva puta novac - naplate je od pacijenata, a materijal i od Republičkog zavoda za zdravstveno osiguranje. -Anestetik se nalazi na pozitivnoj listi lekova, a sama procedura se podrazumeva kao standarda usluga i zato ima ustanova koje nam fakturišu porođaj uz epiduralnu anesteziju - kaže za „Blic” Svetlana Vukajlović, direktorka RZZO. Epiduralna anestezija, koja se u svetu već godinama rutinski daje ženama pri porođaju, u GAK „Višegradska” i KBC „Dragiša Mišović” je besplatna. GAK „Narodni front” od decembra prošle godine podigao je cenu usluge i sada epidural košta 12.000 dinara, dok je u KBC „Zvezdara” 10.000 dinara. Žene u Nišu i Kragujevcu ne mogu da se porađaju uz epiduralnu anesteziju, dok se u Novom Sadu u redovnom postupku anestezija ne daje, već samo kada to zahtevaju medicinski razlozi.\nU KBC „Dragiša Mišović” smatraju da epiduralna anestezija treba da bude uobičajena, a ne „ekstra usluga” u porodilištima. - Kod nas ne košta, ali znam da se naplaćuje u drugim bolnicama. Svaka žena kod nas može da je dobije sa običnim uputom. Dobro smo organizovani i nema potrebe da se plaća. Ovakvim potezom smo ispoštovali i etički princip - objašnjava za „Blic” dr Dragan Radovanović, direktor KBC „Dragiša Mišović”.\nKada je reč o ceni epiduralne anestezije, direktor GAK „Narodni front” je suprotnog mišljenja. - Ministarstvo zdravlja nam je odobrilo povećanje cene epiduralne anestezije. To je naša usluga i mi uslugu naplaćujemo, i na taj način finansiramo anesteziologe koji rade dodatno samo zbog toga - objašnjava dr Dušan Stanojević, direktor GAK „Narodni front”.\nKako će se u Srbiji ustanoviti jedinstveni standard po ovom pitanju, moraće da odgovori Ministarstvo zdravlja, koje je tražilo od Srpskog lekarskog društva i Republičke stručne komisije mišljenje da li porođaj uz epidural treba da bude besplatan za sve pacijentkinje, da se daje samo u onim slučajevima kada je to neophodno ili da bezbolan porođaj bude stvar izbora i u tom slučaju da se naplaćuje. - Zasad smo dobili mišljenje samo jednog udruženja, ali to još nije dovoljno da bi doneli zaključak. Kada budemo sve imali kompletno sa dokazima, tada ćemo izneti naše mišljenje - kaže dr Ivana Mišić, pomoćnik ministra zdravlja. Čelni ljudi bolnica u Srbiji tretiraju problem kao veliku komplikaciju i uglavnom ne znaju da li ova usluga može da se naplaćuje ili ne. Ne zna se ni da li je to standardna ili vanstandardna usluga. Pravdaju se i nedostatkom anesteziologa, što je opet problem svake pojedinačne ustanove. Ministarstvo zdravlja je upoznato sa problemom, ali ne reaguje i dopušta da direktori bolnica rade kako hoće.\nZa porođaj epiduralnom anestezijom na Ginekološko-akušerskoj klinici kragujevačkog Kliničkog centra trenutno nema prijavljenih žena. Ali i da ima interesenata, njima bi bilo preporučeno da sačekaju par dana jer je pokrenuta inicijativa da se eventualna naknada usaglasi sa ostalim kliničkim centrima u zemlji i u dogovoru sa resornim ministarstvom. Ali kako da se žene prijave kad im niko ne objašnjava da na to imaju pravo? - Na Ginekološko-akušerskoj klinici u Kragujevcu epiduralna anestezija naplaćivana je svojevremeno 15.000 dinara jer je imala status vanstandardne usluge - kaže Andrea Obradović iz KC „Kragujevac”, naglasivši da će nedefinisan status uskoro biti razrešen.\nU Novosadskoj Klinici za ginekologiju i akušerstvo, popularnoj Betaniji, epiduralna anestezija se ne daje u redovnom postupku nego samo kada to zahtevaju medicinski razlozi. Sve porodilje imaju pravo da zatraže, ali da li će je dobiti, zavisi od procene njihovog zdravstvenog stanja. U Betaniji nije predviđena mogućnost da neko, ako želi, plati ovaj zahvat i zasad se ne planira takva mogućnost jer nedostaje i anesteziologa.\nU Nišu porodilje ne mogu da prime tu anesteziju, čak i ako žele da je plate. - Želimo da uvedemo tu uslugu, ali još nemamo mogućnosti. Da bismo počeli to da radimo, moramo u svakom trenutku na klinici da imamo dovoljno anesteziologa. Nastojaćemo da do kraja ove godine uvedemo epiduralnu anesteziju, koju će moći da prime sve porodilje ukoliko im to zdravstveno stanje dozvoljava. Zasada sporadično neka porodilja dobiju tu anesteziju, ali je to retko - kaže pomoćnik direktora Ginekološko-akušerske klinike u Nišu dr Dragan Stošić.


Banca Intesa i DDOR osiguranje spektakularno najavili peti Italijanski fudbalski kamp za decu | CityMagazine\nBanca Intesa i DDOR osiguranje spektakularno najavili peti Italijanski fudbalski kamp za decu\nBanca Intesa će ove godine u saradnji sa osiguravajućom kućom DDOR Novi Sad, a petu godinu zaredom, podržati održavanje Italijanskog fudbalskog kampa u Srbiji, koji će dečacima i devojčicama uzrasta od 7 do 14 godina pružiti jedinstvenu priliku da o veštinama i tajnama ovog sporta uče kroz rad sa vrhunskim italijanskim trenerima.\nPovodom najave pete sezone italijanskog fudbalskog kampa, upriličena je konferencija za medije u Italijanskom kulturnom centru, na kojoj su govorili NJ.E. Karlo Lo Kašo, ambasador Republike Italije u Srbiji, Draginja Đurić, predsednik Izvršnog odbora Banca Intesa, Đorđo Markeđani, predsednik Izvršnog odbora DDOR Novi Sad, Marko Škembri, generalni direktor World Camp Srl, italijanske kompanije koja organizuje Kamp, Rozario Strano, direktor za upravljanje operativnim poslovanjem Intesa Sanpaolo grupe, Vitorio Petrone, fudbalski menadžer Roberta Bađa i Roberto Bađo, legendarni italijanski fudbaler, dok je konferencijom moderirao poznati srpski novinar i sportski komentator Aleksandar Stojanović.\n„Kao deo Italijanske grupe Intesa Sanpaolo, Banca Intesa je posvećena ne samo pružanju podrške građanima i privredi u vidu inovativnih usluga i proizvoda, već i promociji i razmeni italijanskih i lokalnih vrednosti iz oblasti kulture, umetnosti i sporta. U skladu sa takvim opredeljenjem, već petu godinu zaredom podržavamo organizaciju Italijanskog fudbalskog kampa za decu verujući da na taj način doprinosimo afirmaciji novih generacija budućih sportista“, rekla je Draginja Đurić, predsednik Izvršnog odbora Banca Intesa.\nLegenda italijanskog fudbala Roberto Bađo promoviše italijanski fudbalski kamp u Beogradu\n„Veoma sam ponosan na ovu inicijativu, koju po prvi put sprovodimo zajedno sa Banca Intesa, iz tri razloga: ovim činimo nešto veoma lepo za mlade ljude u Srbiji, a to je promovisanje sportskih vrednosti putem „globalnog jezika“ fudbala; imamo priliku da u Beogradu ugostimo velikog sagovornika Roberta Bađa i da mu pokažemo našu lepu zemlju; širimo na Srbiju korporativne vrednosti naše Unipol grupe, koja je najveća italijanska grupa u oblasti neživotnog osiguranja. Pored mnogih drugih sportskih inicijativa, želeo bih da podsetim da je DDOR zvanično osiguranje Olimpijskog komiteta i tima Srbije, dok je Unipol generalni sponzor Olimpijskog komiteta Italije“, izjavio je Đorđo Markeđani, predsednik Izvršnog odbora DDOR Novi Sad.\n„Veliko mi je zadovoljstvo što sam danas ovde na otvaranju ovog kampa, koji pruža talentovanoj deci šansu da budu nagrađeni i možda u budućnosti budu otkriveni kao nove srpske fudbalske zvezde“, rekao je Roberto Bađo, zvanični promoter projekta, legendarni igrač nekoliko italijanskih fudbalskih klubova i četvrti najbolji strelac u istoriji italijanske reprezentacije.\n„Mi na Italijanski fudbalski kamp gledamo kao na značajnu investiciju u decu širom Evrope. Zahvaljujući kompanijama Banca Intesa i DDOR, koje su verovale u ovaj projekat i pružile mu podršku, ovaj kamp će biti besplatan za sve učesnike“, rekao je Marko Škembri, generalni direktor kompanije World Camp International.\nI ove godine će troje najtalentovanijih polaznika kampa dobiti priliku da posete Italiju i zajedno sa mališanima iz drugih zemalja prisustvuju Danu italijanskog fudbalskog kampa. Druženje mladih fudbalera će kao trodnevni događaj biti upriličeno na terenima akademije Coverciano, a odabrani dečaci i devojčice će moći da uživaju ne samo u treninzima, utakmicama, specijalnim kursevima, obilasku Italijanskog muzeja fudbala i utakmici Serije A, već će se i kroz brojne druge zanimljive sadržaje upoznati sa tajnama fudbala, praktičnim savetima i brojnim veštinama koje čine prave fudbalske zvezde.\nKamp se održava od 24. do 28. juna 2019. godine na fudbalskim terenima na Adi Ciganliji u Beogradu i uključuje tehničke, kondicione i taktičke treninge. Italijanski fudbalski kamp, u javnosti prepoznat po svom edukativnom i zabavnom karakteru, projekat je udruženja Club Italia Master i okuplja bivše igrače reprezentacije Italije. Ove godine će se čak pet vrhunskih italijanskih trenera u poslednjoj nedelji juna družiti sa mladim fudbalskim nadama, učeći ih tajnama fudbalskog umeća.\nRoberto Bađo je legenda italijanskog fudbala, koji je svoju karijeru započeo u prvoligaškom klubu Fiorentina, dovevši ga 1990. godine čak do finala UEFA kupa. Kasnije je igrao u Juventusu, A.C. Milanu i Bolonji, a karijeru je okončao u Breši. Sve do 2004. godine bio je deo reprezentacije Italije,a 2011. postao je član Kuće slavnih italijanskog fudbala. U onlajn anketama fanova za izbor najboljeg fudbalera veka, zauzeo je visoko četvrto mesto, odmah nakon Maradone, Pelea i Euzebia.\nProgram „Muzika nade“ pokreće crowdfunding kampanju\nIKEA inovacije u domenu očuvanja životne sredine predstavljeni na Danima demokratskog dizajna\nČetvrti Dok’n’Ritam na novim adresama od 13. do 16.juna\nJoš jedno priznanje za Saint Ten Hotel banca intesa · ddor · deca · fudbal · kamp · roberto bađo\nJoš jedno priznanje za Saint Ten Hotel\nPromena lokacije održavanja festivala KROKODIL


Biznis.ba - Nova podrška kroz sufinansiranje proizvođačima i prerađivačima smilja u Hercegovini\nNova podrška kroz sufinansiranje proizvođačima i prerađivačima smilja u Hercegovini\nA. A. 12:58 / 19.05.2017.\nProizvodnja i prerada smilja ozbiljna su šansa ove zemlje, rečeno je prilikom potpisa 12 ugovora o sufinansiranju proizvođača i prerađivača ove vrijedne kulture. Misija USAID i Švedska ambasada u BiH, u sklopu projekta Farma II za razvoj poljoprivrede, finansira grantove u iznosu 717.216 KM.\nIvan Mandić, sekretar Vanjskotrgovinske komore BiH, ovom prilikom je rekao kako naša zemlja u ovoj oblasti bilježi konstantan rast, ali je naglasio da se nažalost sve više izvozi sirovi proizvod, a ne gotovi.\n"Bilans razmjene u sektoru ljekovitog bilja i šumskih plodova je izrazito pozitivan, uz pokrivenost uvoza izvozom od 292 posto. Kad se to analizira po kategorijama najbolju pokrivenost uvoza izvozom u prošloj godini ima eterično ulje od 1347 posto", saopštio je sjajne statističke podatke Mandić, te zaključio da je konačni cilj povećanje izvoza finalnog proizvoda.\nMandić je još pohvalio projekat Farma II, smatrajući ovakve aktivnosti veliko olakšanje proizvođačima i prerađivačima.\nPrisutnima se obratio i Peter Duffy, šef misije USAID u BiH, kazavši da mnogi priznaju kako je nakon ovakvih projekata uzgoj smilja značajno lakši.\n"Sad je veći pritisak na prerađivačima koji ne mogu sustići ovaj obim proizvodnje, Farma II za to ima veći naglasak na prerađivačkim kapacitetima. To je izvrsno jer potvrđuje veći stepen zrelosti ovog sektora u Bosni i Hercegovni. Ovim novcima mi poboljšavamo životni standard za više od 300 ljudi te upošljavamo 130 novih radnika, a korist će imati i 200 poljoprivrednih proizvođača koji će raditi kao podugovarači", kazao je Peter Duffy.\nSvoje dojmove oko projekta kojeg je dio kazala je i Slobodanka Dangubić iz firme "Ljbilje" Ljubinje, firme koja ima abicija da posluje u skladu s vremenom, a to joj omogućava ovaj projekat.\nIvana Matić, direktorica Zemljoradničke zadruge "Loznica" iz Čapljine, govorila je poslovima svoje zadruge, koja se ponajviše bavi proizvodnjom presadnica smilja. Ovaj projekat tom subjektu donosi izgradnju objekta za smještaj destilatora, stalno upošljavanje jednog radnika i povremeno 15 radnica iz lokalne zajednice.


HomeRegionFirme iz Republike Srpske zabranile rad nevakcinisanima\nU Republici Srpskoj su dve privatne firme obavestile svoje zaposlene da se moraju vakcinisati protiv korona virusa, jer im u suprotnom neće biti dozvoljeno da rade.\nSlučaj preduzeća iz Bosanske Dubice i Milića, koja su zaposlenima postavili ultimatum o vakcinaciji, pokrenuo je raspravu o tome mogu li firme to zahtevati od svojih radnika, s obzirom na to da je vakcinacija dobrovoljna, piše Srpska Info, a prenosi Tanjug.\nU Ministarstvu rada Republike Srpske (RS) rekli su da to pitanje nije definisano odredbama Zakona o radu, dok se u Uniji poslodavaca RS zalažu za vakcinaciju, ali bez prisile.\n„Stav je da se ljudi ne prisiljavaju, a s obzirom na zakonska rešenja, to se ne može ni primenjivati. Mislim da najveći deo poslodavaca neće preduzimati takve mere”, rekao je predsednik Unije Saša Trivić.\nDirektor firme iz Dubice Dražen Vidović tvrdi da ta kompanija zvaničnim dopisom nikoga ne uslovljava.\n„Ja ne otpuštam radnike. Pozivam ih i molim da se prijave za vakcinaciju putem Privredne komore, zbog svog zdravlja i zdravlja svojih porodica, ali i same fabrike koja zapošljava 380 ljudi. Ako brinemo o 380 porodica, osiguravamo posao, ne dugujemo državi ništa, minimum koji tražim u ovim uslovima je da se ljudi prijave za vakcinaciju. Ako se ne vakcinišu, radnici ne mogu ući u fabriku, jer želim da zaštitim zdravlje ljudi, radna mesta i poslovanje”, istakao je Vidović, preneo je Tanjug.\nNaveo je da su prošle sedmice na bolovanju imali više od 40 radnika, od toga je trećina sa potvrđenom infekcijom. Naveo je da su vlasnici te firme italijanski investitori, kao i da je Italija obavezala javni i privatni sektor da se vakcinišu.\nSindikalci poručuju da je važno zaštititi zdravlje, ali i proces rada.\n„Najviše bismo voleli kada bi radnici prihvatili apel poslodavaca, ali i sindikata, da zaštite sebe, zdravlje svoje porodice i kolega u fabrici. Jer za siguran proces proizvodnje moramo biti zdravi, a s druge strane moramo da kažemo da ni zakonom nije regulisano da svako mora biti vakcinisan. To je na dobrovoljnoj osnovi”, rekao je predsednik Sindikata tekstila Danko Ružičić.\nDodao je da za sindikat najvažnije što su dobili uveravanja od firme da radnici koji se ne vakcinišu neće dobiti otkaz.\nRužičić je, međutim, upozorio da postoji realna opasnost da firma prekine proizvodnju zbog velikog broja zaraženih, što onda dovodi u pitanje i plate.


Uredba o visini naknade nužnih troškova za izdavanje kopije dokumenata na kojima se nalaze informacije od javnog značaja\n("Sl. glasnik RS", br. 8/2006)\nOvom uredbom propisuje se visina naknade nužnih troškova koje plaća tražilac informacije za izradu kopije i upućivanje kopije dokumenata na kojima se nalazi informacija od javnog značaja prema Zakonu o slobodnom pristupu informacijama od javnog značaja.\nTroškovnik kojim se uređuje visina nužnih troškova za izdavanje kopije dokumenata na kojima se nalaze informacije od javnog značaja sastavni je deo ove uredbe.\nSredstva ostvarena od naknade nužnih troškova za izdavanje kopija dokumenata na kojima se nalaze informacije od javnog značaja prihod su budžeta Republike.\nOva odluka stupa na snagu osmog dana od dana objavljivanja u "Službenom glasniku Republike Srbije".\nkojim se utvrđuje visina nužnih troškova za izdavanje kopije dokumenata na kojima se nalaze informacije od javnog značaja\nKopija dokumenata po strani:\nna formatu A3\nna formatu A4\nKopija dokumenata u elektronskom zapisu:\nKopija dokumenta na audio kaseti\nKopija dokumenta na audio-video kaseti\nPretvaranje jedne strane dokumenta iz fizičkog u elektronski oblik\nUpućivanje kopije dokumenta\ntroškovi se obračunavaju prema\nredovnim iznosima u JP PTT Srbije


Rasprava o Medijskoj strategiji: najviše primedbi na Savet za štampu, da li trebaju regionalni javni servisi – Info LIGA\nU Skupštini grada Niša juče je održan drugi okrugli sto u okviru javne rasprave o Nacrtu strategije razvoja sistema javnog informisanja u Republici Srbiji, koju sprovodi Kabinet predsednice Vlade Republike Srbije, navodi se na sajtu Vlade RS.\nDejan Stojanović iz Ministarstva kulture i informisanja, istakao je na ovom skupu da je očekivani rok za usvajanje nove medijske strategije druga polovina aprila.\nOn je preneo da će javna rasprava o tom dokumentu trajati do 1. marta, posle čega će biti formirana interresorna radna grupa koja će uraditi izveštaj o javnoj raspravi i o tome šta je od predloga i sugestija prihvaćeno, a šta odbačeno.\nPosle toga dolazi do uobličavanja samog dokumenta i slanja resornim ministarstvima koja će dati svoje primedbe. Strategija će potom biti upućena Vladi na usvajanje pošto ne postoji obaveza da je usvaja Skupština Srbije, izjavio je Stojanović koji je predsednik Radne grupe za izradu medijske strategije.\nPrema njegovim rečima, nova medijska strategija se razlikuje od prethodnog strateškog dokumenta pre svega u prvom i petom cilju.\nPrvi cilj se odnosi na položaj novinara i njihovu zaštitu, a poslednji cilj u dokumentu je usmeren na medijsku pismenost i digitalne kompetencije. To je nešto što je u prethodnom strateškom dokumentu bilo samo u naznakama, podvukao je Stojanović.\nOn je dodao da se kod ostala tri cilja medijske strategije uglavnom radi na poboljšanju zakonskih odredbi koje su ranije ostale nedefinisane i kod kojih su u praksi uočeni propusti.\nPROUNS: Neprihvatljivo nametanje jedne samoregulacije\nPredsednik Profesionalnih udruženja novinara Srbije Zoran Veličković smatra da je ne prihvatljivo da se savet za štampu nameće kao jedno samoregulatorno telo nazvaviši to diskriminacijom.\n„Apsolutno podržavamo dalje jačanje samoregulatornih tela ali nikako nismo saglasni da to bude samo savet za štampu. Odluke komisije za žalbu saveta za štampu mogu da se odnose na medije koji priznaju nadležnost tog samoregulatornog tela, kroz svoje odluke komisije za žalbe da naše medije okarakterišu kao medije koji krše kodeks ponašanja da ih eliminišu iz projekta sufinansiranja“, rekao je Veličković.\nPredsednica Društva novinara Niša Danijela Ivanković rekla je da to udruženje ima nekoliko primedbi na sadržinu Nacrta medijske strategije, a pre svega je protiv toga da taj dokument omogući da mediji civilnog sektora budu u povlašćenom položaju.\nTakođe smo protiv toga da postoji samo jedno samoregulatorno telo, posebno za elektronske medije. Ne slažemo se i sa tim da se ne vide donatori medija civilnog sektora. Smatramo da transparentnost mora da važi za sve, naglasila je Ivanković.\nPredstavnik Udruženja radio stanica Srbije (RAB) Nikola Panić rekao je da predstavnici RAB-a smatraju da država ne treba ponovo da ulazi u medije i da nova medijska strategija ne treba da predvidi formiranje regionalnih javnih servisa.\nMišljenja smo i da postoji dosta problema u vezi sa medijima na internetu i tražimo da budu ravnopravni sa ostalim medijima, posebno kada se radi o finansiranju, izjavio je Panić.\nPredstavnik Udruženja novinara Srbije Nino Brajović preneo je stav tog udruženja da bi medijskom strategijom trebalo omogućiti da Tanjug opstane jer se radi o medijskoj kući koja ima dobro mesto na tržištu i opstaje bez budžetskog finansiranja plata.\nPredsednica Sindikata novinara Srbije Dragana Čabarkapa rekla je da je veoma važno to što je u medijsku strategiju ušao socijalni dijalog, jer je Srbija jedina zemlja u kojoj ne postoji poslodavačka organizacija koja treba da koordinira potpisivanjem granskog kolektivnog ugovora koji će štititi prava novinara i svih zaposlenih u medijskoj delatnosti.\nOna je prenela da je stav Sindikata novinara da država može da zadrži vlasništvo u dnevnim listovima Politika i Večernje novosti, a da treba da se pronađe zakonsko rešenje da Tanjug opstane.\nGuča-Nova šansa za poljoprivrednike – jagoda “zenga-zengana“\nNext story Izabrano novo rukovodstvo OFS Ivanjica\nPrevious story Ivanjički konaci – vaše parče raja


NSinfo: EXIT domaćoj privredi doneo 14 miliona evra - sledi Leto ljubavi 2017.\nEXIT domaćoj privredi doneo 14 miliona evra - sledi Leto ljubavi 2017.\nZabeležen je i rast posetilaca izvan Srbije od oko 30%, koji su se ove godine u zbiru gotovo izjednačili sa domaćim posetiocima. Među njima su prednjačili gosti iz zemalja Zapadne Evrope koji čine 25,7% od ukupnog broja posetilaca, gde su tradicionalno najbrojniji bili posetioci iz Velike Britanije (4,6%) i Holandije (4,3%), a zanimljivo je da su ih ove godine gotovo dostigli posetioci iz Nemačke (4,2%), ali i Austrije (3,5%), Belgije (2,4%) i Švajcarske (1,8%), dok se u ostalih 5% nalaze Francuzi, Španci, Italijani i drugi. Tradicionalno visok broj posetilaca došao je iz zemalja nekadašnje Jugoslavije sa 20,5%, a veliki porast beleže zemlje Istočne i Jugoistočne Evrope sa 13,5%, gde prednjače Turska, Mađarska, Grčka, Rumunija i Bugarska, ali i zemlje poput Rusije, Ukrajine, Poljske, Češke i Slovačke. Sa drugih kontinenata stiže 4,3% posetilaca, a prednjače SAD (1,1%) i Australija (0,9%), dok su u ostalih 2,3% zabeleženi i gosti iz Brazila, Kube, Južne Koreje, Japana, Tajlanda i drugih udaljenih destinacija. Istraživanje je rađeno na reprezentativnom uzorku od 1114 posetilaca, a anketirani su isključivo posetioci koji su ulaznicu kupili, dok su učesnici, radnici, predstavnici medija i drugih institucija izuzeti.\n... exit, festival, Novi Sad, petrovaradinska tvrđava, privreda


"Srbija ne može da bude neutralna ako hoće u EU" - Nova Borba\nMihael Rot Foto: http://www.progressives-zentrum.org\n"Srbija ne može da bude neutralna ako hoće u EU"\nNemački državni sekretar u MSP kaže da se Srbija mora izjasniti o spoljnoj policiti i ne može ostati neutralna.\nMihael Rot, državni sekretar u nemačkom Ministarstvu spoljnih poslova kaže za „Večernje novosti“ da Srbija mora da se izjasni u skladu sa spoljnopolitičkim stavovima EU i ne može da postoji neutralna pozicija države koja želi da članstvo.\n“Za Srbiju su na prvom mestu EU i njene članice, kad je reč o trgovini, investicijama i političkoj saradnji. Pored toga, Srbija neguje odnose i sa drugim zemljama i niko ne očekuje da ih prekine. I Nemačka nastoji da ima solidne odnose i sarađujemo sa Rusijom i Kinom. Međutim, želite da pristupite EU - što znači da morate da se izjasnite u skladu sa spoljnopolitičkim stavovima Unije. Tu ne može da postoji neka "neutralna pozicija" države koja želi članstvo“, kaže Rot.\nNa pitanje da li ima novih uslova za Srbiju za otvaranje pregovaračkih poglavlja 23 i 24, odgovorio je odrično.\n“Članice EU trenutno uslaglašavaju zajedničku pregovaračku poziciju. Nemačka se zalaže za to da se ta poglavlja otvore što pre. Konkretno, očekujemo da se obezbedi nezavisnost pravosuđa, poštovanje slobode medija i odlučna borba protiv korupcije. Tu još ima dosta toga da se uradi“, dodaje Rot.\nIstiče da je neophodno da se nadoknadi zaostajanje u normalizaciji odnosa Beograda i Prištine.\n“Potreban je vidljiv napredak - na obe strane. Pregovarački okvir definiše paralelnost pristupnih pregovora i dijaloga normalizacije. Brzinu približavanja Srbije EU određuje brzina ispunjavanja obaveza iz sporazuma o normalizaciji odnosa. Otvaranje daljih poglavlja, pored 23 i 24, razmotrićemo, dakle, i u svetlu napretka na tom polju. I to je sve odavno dogovoreno i nije nikakav novi uslov“, kaže Rot.\nNemački zvaničnik kaže da o međunarodnom priznavanju samoproglašene države Kosovo i članstva u UN nema ni reči.\n“Pre pristupanja Srbije EU neohodno je normalizovati odnose Srbije i Kosova u vidu pravno obavezujućeg sporazuma. Sve zemlje Zapadnog Balkana, i Kosovo, imaju konkretnu perspektivu pristupanja, ali mi ne želimo da "uvozimo" bilateralne konflikte u EU“, navodi Rot.\nNa pitanje da li su tačne tvrdnje da EU, uključujući uključujući Nemačku i SAD žele da destabilizuju Srbiju i sruše Vučića, kaže da su takve tvrdnje apsurdne.\n“Uveren sam da ljudi u Srbiji neće u to da veruju. Nemačka, EU i SAD žele stabilnu, demokratsku i prosperitetnu Srbiju. Podržavamo Srbiju na putu u EU, samo u ovoj godini sa oko 170 miliona evra, što nas čini najvećim bilateralnim donatorom. Samo iz pretpristupnih fondova, za period od 2014 do 2020. odobreno vam je oko 1,5 milijardi evra“, zaključio je Rot.


Položen kamen temeljac za izgradnju Omladinskog kulturnog centra na Zlatiboru (video) – ZoomUe\nPoložen kamen temeljac za izgradnju Omladinskog kulturnog centra na Zlatiboru (video)\nby Vesna Đurović · Published 19 септембра, 2016 · Updated 19 септембра, 2016\nZLATIBOR-Ministar turizma Rasim Ljajić najavio je da je opredeljenje Vlade Srbiji u ovoj godini izgradnja sporstske infrastrukture u centrima u cilju unapređenja sportskog turizma.\nLjajić je istakao da su ove godine izgrađena četri košarkaška terena u Velikom Gradištu vredna 15 miliona dinara,a gradi se i sportska hala u koju će biti uloženo do 55 miliona dinara.\nPo rečima Ljajića u Novom Pazaru biće izgrađen atletski kamp za pripreme sportista,jedinstven u regionu,dok će Vrnjačka banja biti centar vaterpolo sporta po završetku bazena .\nNa Zlatiboru Vlada će finansirati izgradnju još dva fudbalska terena vrednosti 20 miliona dinara ,rekao je ministar Ljajić koji je na ovoj planini položio kamen temeljac za izgradnju Omladinskog kulturnog centra i prisustvovao otvaranju bazena u dečjem odmaralištu Golija.\n“Zlatibor je lider u planinskom turizmu ,koji poseti trećina gostiju koja boravi na srpskim planinama.Zavrsetkom Omladinskog kulturnog centra poboljšaće se ukupan turistički promet i povećati broj gostiju koji ovde dolaze.Činimo sve da Zlatibor i u infrastrukturnom smislu bude jedan od vodećih centara u regionu”,rekao je Ljajić.\nOmladinski kulturni centar na Zlatiboru imaće oko 2000 kvadratnih metara prostora.U okviru centra nalaziće se bioskopska sala,sala za pozorišne predstave,galerija i biblioteka,ajedan deo centra biće namenjen i za aktivnosti osoba sa invaliditetom.Vrednost objekta je 130 miliona dinara,od čega ministarstvo turizma učestvuje sa 40 miliona dinara .Rok za završetak radova je 1. septembar 2017.godine.\nMinistar Rasim Ljajić danas je prisustvovao i svečanom otvaranju zatvorenog bazena u dečjem odmaralištu Golija,dimenzija devet puta pet metara .\nMinistarstvo turizma finansiralo je izgradnju bazena i proširenje smeštajnih kapaciteta sa 26 ležajeva sa 13 miliona dinara.Grad Užice je obezbedio 4,6 miliona dinara ,a ustanova Dečje odmaralište Zlatibor 10,1 milion dinara sopstvenih sredstava.\nTags: bazen golijaomladinski kulturni centarrasim ljajicZlatibor\nKrojač sa velikim srcem (VIDEO)\nby Zoran Đurović · Published 15 фебруара, 2020\nZlatiborska pijaca na novoj lokaciji\nNext story Konkurs za izlaganje u požeškoj galeriji\nPrevious story Manjak sreće (video)


» Probajte “kafu sa ukusom nasleđa”\nFestival nauke i umetnosti u EUteka kutku u Požegi\nProbajte “kafu sa ukusom nasleđa”\nEU info kutak Niš vas poziva da razgovaramo o kulturnom nasleđu u petak, 2. decembra od 18h sati u prostorijama kutka (Voždova 5). Naši i vaši domaćini biće Milan Hornak, arheolog iz Slovačke i izvršni direktor kompanije Via Magna i Aleksandra Mirić, arhitekta i konzervator iz Niša.\nMilan Hornak je završio doktorske studije na Odeljenju za arheologiju Univerziteta u Ljubljani, gde je radio kao profesor. Od 2009. je izvršni direktor kompanije Via Magna u Slovačkoj koja se bavi digitalizacijom kultrunog nasleđa. Njegova stručna oblast je razvoj i primena novih metoda u arheološkim iskopavanjima i istraživanjima, primena GIS-a u arheologiji i menjanje strukture naselja u različitim periodima praistorije i protoistorije u centralnoj i jugoistočnoj Evropi.\nAleksandra Mirić je valorizaciju graditeljskog nasleđa izučavala na Univerzitetu u Provansi. Doktorat iz arheologije je stekla na Univerzitetu u Lionu, a doktorat iz arhitekture na Univerzitetu u Nišu. Kao istraživač-saradnik Instituta za istraživanje antičke arhitekture iz Francuske, Mirićeva živi, radi i istražuje na relaciji Srbija – Francuska.\nPosetioci EU info kutka će u petak moći da se upoznaju sa doprinosima modernih tehologija u očuvanju kulturnog nasleđa i značaju koje nasleđe ima u edukaciji mladih ljudi. Sa sagovornicima ćemo razgovarati o povezivanju tehnologije i kulture, 3D animacijama i digitalizaciji kulturnog nasleđa. Oni će nam, takođe, predstaviti mogućnosti za međunarodnu saradnju na polju kulturnog nasleđa.\nKulturno nasleđe predstavlja jedinstvenu i nezamenljivu kulturnu vrednost jednog naroda, jer, stvarano generacijama, direktno ukazuje na društveni ali i celokupni obrazovni, kulturni pa i civilizacijski nivo razvoja. Briga o očuvanju kulturnog nasleđa u XXI veku je moralna obaveza celokupnog savremenog društva, koje, prepoznajući značaj kulturne baštine stvara uslove za njeno očuvanje i u budućnosti.\n,,Kafa sa ukusom nasleđa’’ se organizuje u saradnji sa udruženjem Mladi ambasadori.\nMolimo Vas da svoje prisustvo potvrdite do četvrtka, 1. novembra do 19h na mejl officenis@euinfo.rs ili broj 018/254.461


Ovi paneli su potpuno providni i ne smanjuju nivo osvetljenosti: Foto: G.L. Kohuth\nIstraživači s Univerziteta u Mičigenu razvili su potpuno transparentne solarne panele koji bi mogli imati brojne primene kako u arhitekturi, tako i u drugim oblastima poput mobilne i automobilske industrije.\nPaneli se mogu integrisati u prozore postojećih objekata, a ta intervencija ne bi bila tako skupa.\nTehnologija je zasnovana na primeni organskih molekula koji apsorbuju svetlosne talase, poput infracrvenih i ultraljubičastih, koji nisu vidljivi golim ljudskim okom. Docent za hemijsko inženjerstvo i nauku o materijalima, Richard Lunt, objasnio je princip funkcionisanja njihovog izuma na sledeći način:\n„Možemo podesiti ove materijale da pokupe samo ultraljubičaste i infracrvene talase, koji zatim „sijaju“ na drugoj talasnoj dužini. Zarobljena svetlost se transportuje do obodnih delova panela gde se pretvara u električnu energiju uz pomoć tankih traka fotonaponskih solarnih ćelija.“\nIdealno za osvetljenje i napajanje kućnih aparata\nFoto/video: G.L. Kohuth / Michigan State University\n#elektricna energija #energija sunca #kolektor #odrzivi sistemi #odrzivost #solarni paneli #TLCS #transparentni paneli


Mreže neće mirovati ni na današnjem meču?! - Sportske novosti\nNaslovna Fudbal H2H Fudbal Mreže neće mirovati ni na današnjem meču?!\nEkipe Toluce i Santos Lagune sastaće se ove nedelje, sa početkom od 19 sati po našem vremenu, a reč je o utakmici drugog kola Clausure meksičke Lige MX.\nToluca je Clausuru otvorila ubedljivim porazom od UNAM Pumasa sa 5:0, dok je prethodno igranu Aperturu završila na 6. poziciji, sa ukupno 24 osvojena boda (učinak – 6 pobeda, 6 remija i 5 poraza).\nSantos Laguna je prvu fazu takmičenja završila na 5. mestu, osvojiši isti broj bodova kao i Toluca, ali uz skor od 5 pobeda, 9 remija i 3 poraza. U prvom kolu Clausure “zeleno-beli“ su remizirali sa UANL Tigresom (1:1).\nMeđusobne utakmice: Toluca – Santos Laguna (www.flashscore.com)\nAko bacimo pogled na prethodne susrete Toluce i Santos Lagune, tačnije na poslednjih 7 međusobnih utakmica, moći ćemo da primetimo da su ovi timovi bili izuzetno raspoloženi za postizanje golova. Tokom tog perioda su postignuta ukupno 24 gola, obe mreže su se zatresle 5 puta zaredom (1,80), a tip “3+“ (2,00) je bio dobitan na poslednjih 6 ligaških utakmica, izuzev prijateljskog duela iz 2019-e gde su gosti slavili nakon penala. Hoće li niz efikasnih partija biti nastavljen i nakon današnjeg meča?\nPrethodni tekstParni valjak pronašao put do pobede u Podgorici\nSledeći tekst[PREMIUM] Najava Bundeslige – 19. kolo (nedelja)


Štutgart bolji od Hofenhajma na svom terenu, Kalajdžić nastavio da rešeta (VIDEO)\nŠtutgart je u okviru 25. kola Bundeslige na svom terenu savladao Hofenhajm rezultatom 2:0.\nDomaći su do prednosti stigli u 15. minuti nakon autogola koji je postigao Adams Nuhu Kasim. Defanzivac je nespretno reagovao u svom petercu i prevario svog golmana.\nMogli su gosti do kraja poluvremena stići do izjednačenja, ali je Andrej Kramarić u 39. minuti propustio dobru priliku i šutirao pored gola.\nTrijumf Štutgarta ovjerio je Saša Kalajdžić u 64. minuti svojim sedmim golom u isto toliko uzastopnih utakmica.\nŠtutgart u sljedećem kolu ima najteži mogući zadatak protiv Bajerna iz Minhena, dok Hofenhajm dočekuje Majnc.\nPrethodni članakLajpcig i Ajntraht Frankfurt po jednom tresli suparničke mreže i remizirali (VIDEO)\nNaredni članakSlovenački rukometaši porazom od Švedske ostali bez plasmana na Olimpijske igre


Održavanje štampača i dostava tonera | Ring Solutions\nOdržavanje hardvera i mrežne opreme\nOdržavanje štampača i dostava tonera\nOdržavanje softvera radnih stanica i servera\nUpravljanje mrežom, interenet servisima i obezbeđivanje sigurnosti\nSigurnost i backup podataka\nIT konsalting i HelpDesk\nIT Support paketi\nIBM Notes aplikacije\nOdržavanje štampača obuhvata sve poslove potrebne za optimalno funkcionisanje štampe u firmi. Uslugom su obuhvaćeni redovni i incidentni servisi štampača, dostava novih toner kaseta, kontrola i optimizacija štampe.\nRing tehničari preuzimaju štampače na servis, a po završenom servisu donose, instaliraju i podešavaju na lokaciji korisnika usluga. U slučaju dužeg servisa štampača, obezbeđujemo zamenske uređaje date na korišćenje korisniku. Prilikom servisa prvo se analizira kvar, trošak servisa, kao i isplativost popravke, a zatim se uz odobrenje korisnika usluga, servisira štampač.\nDostava tonera se vrši radnim danima, sa najdužim rokom od 24h od trenutka naručivanja tonera. Garantovan je broj otisaka u skladu sa specifikacijom tonera. Toner kasete nisu reciklirane, već su u pitanju nove toner kasete. U dogovoru sa korisnikom stare toner kasete se skupljaju na jednom mestu i periodično se preuzimaju uz potrebnu validnu zakonsku dokumentaciju o uklanjanju otpada.\nUsluga takođe obuhvata postavljanje mehanizama kontrole štampe, gde korisnik može imati uvid u broj odštampanih otisaka po korisniku, kao i delegiranje prava pristupa štampi na određenim štampačima. Štampa se analizira, i u dogovoru sa korisnikom, kontinualno se radi na što boljoj optimizaciji troškova štampe u firmi.\nServisi štampača, nabavke tonera, i nabavke novih štampača se evidentiraju u Asset Management softveru.\n*evidencija nije obuhvaćena u RingBasic paketu\nServis i održavanje štampaca\nBrza dostava tonera i uklanjanje otpada\nKontrola i optimizacija štampe\nZašto Ring IT Support?\nPotrebe korisnika su na prvom mestu\nPovećava produktivnost i smanjuje troškove\nJedan kontakt za sve vaše IT potrebe\nPonedeljak - Petak: 08h do 16h\nSvetozara Ćorovića 9\nTel: +381(11) 4083 577\nFax: +381(11) 4083 577\nEmail: office [at] ringsolutions [dot] rs\nWeb site: www.ringsolutions.rs


REGIONALNA SARADNJA Studenti medicine iz Sarajeva vakcinisali se u Beogradu – The Balkantimes Press\nREGIONALNA SARADNJA Studenti medicine iz Sarajeva vakcinisali se u Beogradu\n10/07/2021 Balkantimes.Press\t200 Viewsiz Sarajeva, REGIONALNA SARADNJA, Studenti medicine, u Beogradu, vakcinisali se\n“Vakcinacija je jedino rešenje da izađemo iz svega ovoga, upućujem apel mladima da se vakcinišu kako bismo se u oktobru vratili normalno na fakultete, osnovne i srednje škole”\nRekao je predsednik Studentskog parlamenta Medicinskog fakulteta u Beogradu Aleksandar Ðurić ispred Sajma.\nStudenti Medicinskog fakulteta iz Sarajeva uputili su molbu Vladi Srbije da se vakcinišu u Beogradu kako ne bi čekali na vakcinaciju u Bosni i Hercegovini, a prema rečima predsednika Studentskog parlamenta Medicinskog fakulteta u Beogradu Aleksandra Ðurića, još 100 studenata dolazi sledećeg vikenda da se vakciniše.\n“Vakcinacija je jedino rešenje da izađemo iz svega ovoga, upućujem apel mladima da se vakcinišu kako bismo se u oktobru vratili normalno na fakultete, osnovne i srednje škole”, rekao je Ðurić ispred Sajma.\nNjena koleginica, studentkinja druge godine Rejhana Dedić smatra da je vakcinacija jedini način da se pobedi virus korona, kao i da joj je važno što ima priliku da svojim primerom apeluje na mlade ljude da se vakcinišu.\nStudentkinja treće godine Lejla Mulić kaže da se odlučila za vakcinaciju zbog sebe i svoje porodice, kao i svih onih sa kojima dolazi u kontakt i naglasila da je važno da mladi shvate značaj vakcinacije i da treba da veruju nauci.\nOna je navela da se oseća dobro posle primljene vakcine, kao i većina kolega danas odlučila se za Fajzer.


Željko Joksimović na otvaranju 55. LJKI - Hit Radio Pozarevac\nŽeljko Joksimović na otvaranju 55. LJKI\nAutor: Hit 3\nNiz od tri velika koncerta koji se u centru grada održavaju za otvaranje ljubičevskih konjičkih igara, ove godine nastavlja jedna od najvećih pop zvezdi na Balkanu, Željko Joksimović.\nOn je titulu zaslužio ne samo svojim izuzetnim koncertima, već i autorskim radom, prvenstveno na Pesmi Evrovizije. Tamo je, podsetimo, 2004. godine osvojio drugo mesto, pesmom "Lane moje", da bi 2014. godine pesmom "Nije ljubav stvar" osvojio treće mesto.\nNjegovo angažovanje je epilog pregovaračkog postupka bez objavljivanja poziva za podnošenje ponuda i on je završen u četvrtak.\nNa isti način angažovani su i umetnici koji će u centru grada svoj koncert imati 29. avgusta, odnosno 1. septembra i to Željko Vasić dva dana pre defilea i Biljana Krstić dan nakon defilea.\n"Prazan" datum, 30. avgust, po svemu sudeći pripada poklon koncertu Apatinske pivare, odnosno Jelen piva. Kompanija koja je i prošle godine bila jedan od sponzora Igara, i ove godine je spremila niz iznenađenja za Požarevljane i njihove goste.\nŠto se njihovog koncerta tiče, kako saznajemo, još nije definisan izvođač, ali je sigurno da će posetioci tada moći da uživaju u dobroj rok muzici, Nije isključeno da tog dana bude i više vrsnih izvođača ovog muzičkog žanra.\nUtisak je da će ove, kao i prethodne dve godine, biti izuzetan muzički izbor u okviru pratećeg programa LJKI, i to po svačijem ukusu po nešto.


vanzemaljac ubijen u blizini americke vojne baze ??? video\nIzveštaj penzionisanog vojnog oficira o navodnom incidentu detaljno je opisan u knjizi "Čudan zanat: Istinita priča o životu sa NLO-ima obaveštajnog oficira ratnog vazduhoplovstva". Prošlog meseca Pentagon je pokrenuo radnu grupu za otkrivanje i analizu slučajeva neidentifikovanih letećih objekata i vazdušnih pojava. Ministar odbrane Mark Esper sastao se sa svojim japanskim kolegom Tarom Konom i njih dvojica su navodno razgovarali o istrazi NLO-a kao novom području saradnje dveju zemalja. Knjigu sa svedočenjem majora o iskustvu sa ... več Izveštaj penzionisanog vojnog oficira o navodnom incidentu detaljno je opisan u knjizi "Čudan zanat: Istinita priča o životu sa NLO-ima obaveštajnog oficira ratnog vazduhoplovstva".\n"Da li je to bio vanzemaljac iz druge države?", pitao je Filer. ??????????? :-)))))\nU aprilu je Pentagon objavio tri video-snimka koji prikazuju američke pilote kako jure za onim što je Ministarstvo odbrane opisalo kao "neobjašnjive vazdušne pojave". manj\nLjudje ogledov 137 dodan 25. 09. 2020\nna vjencanju u crkvi Svetog Franje Asiskog na Siciliji\nmigrant silovao psa u dvoristu porodicne kuce\nbrod lebdi u zraku ...\nnastal nov otok po potresu


NOVA TROPSKA ODREDIŠTA OTVARAJU VRATA RADNICIMA NA DALJINU Evo šta su uslovi za rad iz inostranstva | FELJTON.rs G-E0EWZBLP0V\nHome / BIZNIS / NOVA TROPSKA ODREDIŠTA OTVARAJU VRATA RADNICIMA NA DALJINU Evo šta su uslovi za rad iz inostranstva\nPosted by: feljton 27/02/2021\tin BIZNIS, OGLASI Leave a comment\nPored zemalja koje su se prvobitno otvorile za radnike na daljinu prošle godine, nova odredišta pokrenula su programe kojima se radnici iskušavaju da svoje domove ostave zbog tropskih obala i sunca tokom cele godine.\nŠta je potrebno? Zaposlenje van predviđenog odredišta (obavezno), dokaz o dovoljnim sredstvima za dugoročni boravak (obično je potrebno), zdravstveno osiguranje (dobra ideja, čak i ako nije obavezno) i negativni kovid testovi, naravno. Dodajte takse za prijavu i nekoliko drugih zahteva – putnici mogu osigurati radna mesta na plaži tokom zime 2022. godine, piše CNBC.\nCNBC predstavlja neke opcije:\nTuristi trenutno ne mogu ući u Montserat, ali radnici koji posao obavljaju na daljinu mogu.\nPečat Montserrat Remote Workers, objavljen 29. januara, omogućava putnicima da žive i rade na malom karipskom ostrvu do 12 meseci.\n„Odgovor na ovu inicijativu bio je izuzetno pozitivan“, rekao je Voren Solomon, direktor turizma Montserata za CNBC Global Traveler.\n„Geografsko širenje podnosilaca zahteva poklapa se sa našim glavnim međunarodnim tržištima izvora, naime SAD-om, Kanadom, Ujedinjenim Kraljevstvom i Evropom“, kazao je on.\nRadnici na daljinu (uključujući slobodnjake i konsultante) moraju imati zdravstveno osiguranje i godišnji prihod od najmanje 70.000 američkih dolara. Naknade za pojedince iznose 500 USD, ili za porodice 750 USD ili više.PROČITAJTE JOŠ…\nPodnosioci zahteva u roku od nedelju dana znaju da li su odobreni. Jedna od 14 britanskih prekomorskih teritorija, Montserat je dom za oko 5.000 ljudi, što znači da „svi svakoga poznaju“, prema veb stranici ostrvskog turizma.\nRadnici moraju da imaju negativan test na kovid-19 i 14 dana u karantinu u smeštaju po svom izboru. Do danas je na ostrvu potvrđeno samo 20 slučajeva kovida.\n„Marke“ se ne mogu obnoviti, iako se radnici mogu ponovo prijaviti da ostanu još godinu dana.\nLjudi koji misle da bi se mogli umoriti od boravka na jednom ostrvu mogu se prijaviti za program Bahami Ektended Access Travel Stay.\nNova 12-mesečna boravišna dozvola, skraćeno nazvana BEATS, omogućava udaljenim radnicima i studentima da žive i kreću se između 16 različitih ostrva na Bahamima, uključujući Andros, Ekumas, Eleuthera i Paradise Island.\nPrijave se obrađuju u roku od pet dana i koštaju 25 dolara po osobi. Radnici moraju da dostave dokaz o zaposlenju, dok studenti moraju da pokažu dokaze o upisu u školu i sredstva za pokrivanje životnih i putnih troškova. Uz dodatne naknade, studenti mogu pristupiti Univerzitetu na Bahamima radi tehničke podrške i drugih obrazovnih usluga.\nAko bude odobren, glavni podnosilac prijave mora platiti 1.000 i 500 američkih dolara za svakog izdržavanog člana. Moguća su obnavljanja, za maksimalni boravak do tri godine.\nPutnicima je potreban negativan rezultat testa kovid-19 (urađen ne više od pet dana pre dolaska) da bi se prijavili za zdravstvenu vizu za Bahame, što je dodatni uslov. Počev od 1. novembra ove godine, posetioci više ne moraju u karantin po dolasku.\nSve nacionalnosti mogu da se prijave za novi program rada na daljinu u Dubaiju, pod uslovom da zarađuju 5.000 dolara mesečno.\nPutnici koji nisu sigurni da li se obavezuju na program mogu u Dubai ući po turističkoj vizi, a zatim se prijaviti za program rada tokom boravka.\nKada se prijave 287 dolara, naknade su niže od većine drugih programa. Kandidati moraju imati zdravstveno osiguranje koje važi u Ujedinjenim Arapskim Emiratima i pokazati dokaz o prihodu u obliku platnih listova i bankovnih izvoda.\nKao i drugi programi, radnici mogu napustiti i ponovo ući po želji, ali boravci mogu biti opozvani ako putnici odlaze šest neprekidnih meseci. Radnici mogu da unajme dadilje i vozače, iznajme automobile i upišu decu u školski sistem Dubaija.\nDa bi ušli u Dubai, putnici moraju da stignu sa negativnim testom PCR napravljenim najkasnije 72 sata pre polaska. Po sletanju mogu biti potrebni dodatni testovi, a stanovnicima Južne Afrike ili Nigerije trenutno je zabranjen ulazak.\nEmirat je početkom ovog meseca doneo nove stroge mere za suzbijanje rekordnih stopa zaraze koje su usledile nakon visoko kritikovane decembarske sezone putovanja. Porast infekcija poklapa se sa snažnom kampanjom vakcinacije, pri čemu su UAE na drugom mestu iza Izraela u procentu populacije koja je vakcinisana.\nRadnici koji traže „bezbedno mesto“ za iskrcavanje tokom pandemije mogu uzeti u obzir Mauricijus, kažu lokalni turistički zvaničnici ostrvske države smeštene na jugoistoku Afrike.\nDržava sa skoro 1,3 miliona ljudi do danas je zabeležila 610 slučajeva kovida, od kojih se malo dogodilo 2021. godine.\nDigitalni nomadi i penzioneri koji su spremni da slede njegove „rigorozne“ zdravstvene mere mogu da podnesu zahtev za „Premium Visa“ da bi ostali godinu dana, navodi se na zvaničnom turističkom veb mestu u zemlji. Da bi ušli, putnici moraju u karantin dve nedelje i proći četiri kovid-19 testa.\nNe plaća se naknada, iako podnosiocima zahteva trebaju dugoročni planovi smeštaja, putno i zdravstveno osiguranje i dokaz o dovoljnim sredstvima za boravak na Mauricijusu, što je definisano kao najmanje 1.500 američkih dolara mesečnog prihoda. Ušteda od 18.000 američkih dolara dovoljna je, rekao je Muhammad Muhsin Movlabaccus iz Odbora za ekonomski razvoj Mauricijus.\nNove vize, koje su lansirane u novembru 2020., otvorene su za stanovnike više od 100 država, iako putnici koji su u proteklih 15 dana boravili u Velikoj Britaniji, Južnoj Africi, Japanu i Brazilu ne mogu ući do 28. februara.\nPrevious: NA ŠTA NOVAC TROŠE ULTRA BOGATI Maštu pretvaraju u realnost – kupuju muzeje, sportske timove, vinarije\nNext: „KLJUČNI AKTER JE BOJKOT OPOZICIJA“ Međustranački dijalog počinje 1. marta: Spremne tri platforme, a teme NEPOZNATE


stefan bircevic pripreme kluz pobeda mega dobra partija\nEkipa iz Rumunije predvođena Stefanom Birčevićem se sprema za kvalifikacije za FIBA Ligu šampiona i beleži sjajne partije protiv srpskih ABA-ligaša.\nUpravo je Birčević za to najzaslužniji, koji će, ako je sudeći prema pripremnom delu u Srbiji, imati sjajnu sezonu.\nKluž je pre tri dana izgubio od FMP-a u Železniku kada je bivši reprezentativac Srbije imao 12 poena, osam skokova i četiri asistencije, ali je Birčević potom sjajnom rolom vodio Rumune do trijumfa protiv Mege.\nSlavio je Kluž u tom meču sa 79:70, a Stefan Birčević je utakmicu završio sa 20 poena, tri skoka i jednom asistencijom.\nNakon mečeva sa srpskim timovima, sada Kluž čekaju dueli sa Igokeom, Monakom i Mornarom.


U sredu 17. januara u 180 časova u sportskoj dvorani „Vai Tai“ na Zlatiboru odigraće se finalna utakmica drugog stepena Kupa Srbije za košarkaše između Zlatibora i Metalca.\nTrener domaćina Zlatibora Vanja Guša ističe da je svima stalo da osvoje pehar:\n– Velika je čast što ćemo igrati finale drugog stepena Kupa Srbije. Pobedili smo pre tri dana Metalac u prvenstvenom meču, ali to ništa ne znači, svima je stalo da osvoje ovaj trofej... Metalac je sjajan tim, što govori i njihov plasman na tabeli KLS-a, oni su klub sa tradicijom i mi im prepuštamo ulogu favorita, iako smo domaćini. Očekujemo punu dvoranu i kvalitetnu utakmicu – rekao je Guša, a prenosi zvanični sajt naše kuće košarke.\nNjegov kolega na klupi kluba iz Valjeva Mihailo Poček o finalnom meču kaže da se nada revanšu za prvenstveniporaz:\n– Finale Kupa je za nas velika utakmica... Zlatibor je domaćin, pobedili su nas nedavno u ligi, a mi smo za ovih nekoliko dana pokušali da povratimo ekipu posle prvog poraza u KLS-u u Valjevu. Očekujemo otvorenu utakmicu, nadam se da su moji igrači svesni da rival ima iskusnu ekipu, da nisu nimalo naivan rival. Sam tok meča će pokazati koliko smo spremni da im se revanširamo za poraz u prvenstvu. Verujem da ćemo biti dovoljno motivisani da odigramo finale drugog stepena Kupa Srbije u dobrom ritmu – poručuje Poček.


...IZ KRUGA - VOJVODINA na konferenciji Podrška žrtvama rodno zasnovanog nasilja - …IZ KRUGA – VOJVODINA\nCategory: Novosti Tags: diskriminacija, ivana zelić, Konferencija, nasilje, ombudsman, podrška žrtvama rodno zasnovanog nasilja, pokrajinski zaštitnik građana, unapređenje sveobuhvatne zaštite, žene sa invaliditetom Post Date: 6 децембра, 2021\n...IZ KRUGA – VOJVODINA2021-12-24T11:29:58+00:00\nIvana Zelić, koordinatorka SOS službe …IZ KRUGA – VOJVODINA, govorila je na konferenciji Podrška žrtvama rodno zasnovanog nasilja – unapređenje sveobuhvatne zaštite, koja je održana 6. decembra 2021. godine u Novom Sadu. Konferenciju je organizovao Pokrajinski zaštitnik građana – ombudsman koji koordinira mrežom Život bez nasilja. Mreža Život bez nasilja svake godine okuplja sve svoje članice koje se bave pitanjima nasilja u porodici u cilju edukacije, unapređenja rada institucija i razmene iskustava.\nUčesnici su na konferenciji govorili o unapređenju normativnog i strateškog okvira u oblasti rodne ravnopravnosti i sprečavanju rodno zasnovanog i porodičnog nasilja, nasilju nad starijim ženama, višestruko diskriminisanim ženama, medijskom izveštavanju o rodno zasnovanom nasilju, seksualnom nasilju nad devojčicama i ženama i o radu sa počiniocima nasilja.\nPredrag Kuzmanović, Slobodan Josimović, Nada Padejski Šekerović i Ivana Zelić\nIvana Zelić je u okviru panela Nasilje nad višestruko diskriminisanim ženama govorila o nasilju nad ženama sa invaliditetom, teškoćama sa kojima se suočavaju prilikom prijavljivanja nasilja, faktorima rizika za nasilje nad ženama sa invaliditetom i različitim oblicima nasilja nad ženama sa fizičkim i senzornim invaliditetom.\n– Žene sa invaliditetom su izložene svim oblicima nasilja kao i sve druge žene, s tim da se one suočavaju i sa nekim specifičnijim oblicima nasilja uključujući uskraćivanje lekova ili lečenja, oduzimanje pomagala, izolaciju, zabranu komunikacije sa okruženjem, prezaštićenost. Mnogi oblici nasilja nad ženama sa invaliditetom su maskirani kao društveno prihvatljivi postupci unutar porodica i institucija jer se veruje da je tako najbolje za dobrobit te žene – rekla je Ivana Zelić.\nIvana Zelić je nakon izlaganja prikazala film Podrška ženama sa invaliditetom koje su preživele nasilje, koji prikazuje specifične oblike nasilja nad ženama sa invaliditetom.\nNa konferenciji su pored Ivane Zelić govorili predstavnici centara za socijalni rad, pravosudnih organa, zdravstvenih i drugih institucija i organizacija koje pružaju podršku ženama u situaciji nasilja.


PCVesti - Fujitsu najavio objedinjene usluge\nby newsmasteron 18.11.2009 19.11.2009\nNa međunarodnom skupu IT korisnika VISIT09, koji je danas počeo u Minhenu, kompanija Fujitsu najavila je dostupnost „infrastrukture kao usluge“, naglašavajući svoju nameru da svojim korisnicima pruža objedinjene usluge.\nPonuda serverske infrastrukture kao usluge („Infrastructure-as-a-Service for Server”), prva je usluga u višem rangu Fujitsuove ponude „Dinamičkih infrastruktura“, koja omogućava da se serverska snaga i kapaciteti koriste i plaćaju kao i telekomunikacione ili komunalne usluge – na kraju meseca, „po potrošnji“.\nViše od 6.000 korisnika iz svih krajeva sveta prati dvodnevnu konferenciju VISIT09 koja je usmerena na više tema, među kojima su IT trendovi i diskusije o najsvežijim inovacijama, posebno uslužno računarstvo i popularnost virtuelizacije. Govornici na skupu su iz kompanije Fujitsu i globalnih partnerskih kuća, uključujući Intel, SAP i NetApp.\nKompanije Fujitsu i NetApp danas su najavile i unapređenje svog partnerstva na globalnom nivou, udruženim razvojem integrisanih proizvoda i usluga koje omogućavaju korisnicima da dobiju veću vrednost i efikasnost od svojih IT infrastruktura.\nnewsmaster/ 18.11.2009 18.11.2009


Zapaljene zgrade Vlade u Tuzli i Zenici | Politika | DW | 07.02.2014\nU Tuzli je situacija izmakla kontroli. Zapaljena je zgrada Vlade Tuzlanskog kantona. Nakon mirnog početka protesti su ponovo eksalirali u nerede. Protesti su organizirani i u drugim gradovima BiH.\nStotinjak demonstranata upalo je u zgradu nakon što se policija povukla, nakon čega je zgrada zapaljenja. Novinari brojnih medija sa lica mjesta javljaju da se u Tuzli okupilo oko 10 000 ljudi.\nDemonstranti okupljeni ispred zgrade Vlade Zeničko-dobojskog kantona zapalili su više prostorija u tom objektu iz kojeg je krenuo crni dim, javlja reporter agencije Anadolija iz Zenice. Ista agencija javlja da demonstranti nisu dozvolili prilazak vatrogasnom vozilu.\nNekoliko hiljada građana Tuzle okupilo se u petak (07.02.) ispred Vlade Tuzlanskog kantona (TK), tražeći još jednom da se njihovi zahtjevi ispune, odnosno smjenu kompletnog vrha Vlade i procesuiranje odgovornih za kriminal i pljačku koja se dešavala prethodnih godina. Nakon naguravanja demonstranti su probili kordon policije i ušli u zgradu Vlade TK. Zgrada Vlade TK gađana je i kamenicama. Protestima su se pridružili i članovi udruženja koja okupljaju civilne žrtve rata koji su saopštili da podržavaju mirne proteste.\nSarajevo, Brčk, Travnik…\nOko 2 hiljade ljudi okupilo se i u Brčkom, ispred zgrade Vlade, dajući na taj način podršku demonstrantima u Tuzli. Pored toga uputili su oštre kritike lokalnoj vlasti gađajući zgradu Vlade jajima uzvikujući «Izađite lopovi».\nDemonstracije su i u petak u Tuzli počele mirnim okupljanjem građana, ali su se poslije pretvorile u nerede\nSituacija ništa nije mirnija ni u Sarajevu gdje takođe nekoliko stotina građana protestuje ispred Vlade Kantona Sarajevo. Traže ostavku kompletne vlade. Zgradu, koja je odavno evakuisana, obezbjeđuju jake policijske snage a kako navode organizatori, očekuje se još nekoliko hiljada građana.\nViše stotina građana Travnika protestuje i u ovom gradu a građani se ukupljaju i u Bihaću ali i Zenici gdje su se demonstranti sukobili sa policijom. Zgrada Zeničko-dobojskog kantona gađana je flašama i kamenicama a u sukobima je povrijeđen jedan policajac.\nTuzlacima ali i ostalim građanima u Federaciji BiH koji protestuju već treći dan pridružili su se i građani Banjaluke, doduše mali broj njih, oko dvjestotinjak. Oni su u mirnoj protestnoj šetnji pored palate predsjednika RS, uzvikivali «Lopove, lopove, lopove...» .\nProteste je preko društvenih mreža organizovao Helsinški parlament građana Banjaluka i nevladina organizacija «Oštra nula». Aleksandar Žolja iz Helsinškog parlamenta kaže da su ovi protesti iskljulivo podrška građanima koji protestuju širom BiH.\n«Građani cijele BiH treba da nam budu bliži od političara na svim nivoima vlasti. Ako bude potrebno ponovo ćemo izaći da damo podršku ljudima. Nemojte na ovo da gledate kao ne neku međuentitetsku...na neko razaranje RS ili ustavnog sistema. Ovo je upućeno građanima koji se bore legalno za svoja prava. Za gladne ljude koji su zaradili svoje plate a nemaju ih. To je poruka iz Banjaluke Tuzli».\nTo smatra i nekolicina okupljenih građana koji su došli da izraze nezadovoljstvo trenutnim stanjem. «Došao sam da podržim ove ljude jer treba bagru smjeniti sa vlasti. Nema više života...došlo je vrijeme, ne mogu živjeti ni borci ni penzioneri, sramota», kaže Stanko Novaković iz Banjaluke.\nTuzlake su podržali i građani Banja Luke\nOrganizatori, kažu nisu očekivali ni ovoliki broj učesnika protesta s obzirom da se radi o spontanoj reakciji nakon protesta u gradovima širom Federacije BiH. Aktivista udruženja «Oštra nula» Dražana Lepir kaže da Federacija nije usamljena i da stanje u RS nije ništa bolje. «Ne znam da li će do većih protesta doći i u Banjaluci ali ćemo uvijek biti tu da podržimo borbu za bolje sutra ali nadam se da nećemo biti nasilni u tome i da ćemo imati artikulisane zahtjeve. Da ukažemo vlasti da ne mogu da se bahato ponašaju već da treba da rade u našem interesu s obzirom da ih mi biramo svake četiri godine», kaže Lepir.\nTagovi BiH, Tuzla, protesti, demonstracije\n"Jedan od pet miliona" 13.01.2019\nU subotu je u Beogradu više hiljada građana uprkos niskim temperaturama i snijegu protestovalo protiv nasilja i aktuelne vlasti. Riječ je o šestim protestima pod nazivom "Jedan od pet miliona".


Vučić i Vulin obišli bazu Žandarmerije u Kraljevu – Balkanekspresrb.rs\nVučić i Vulin obišli bazu Žandarmerije u Kraljevu\nPredsednik Republike Srbije Aleksandar Vučić obišao je danas sa ministrom unutrašnjih poslova u Vladi Republike Srbije Aleksandrom Vulinom i komandantom Žandarmerije Dejanom Lukovićem, bazu Žandarmerije u Kraljevu.\nVučić je tom prilikom poručio pripadnicima te jedinice da je došao u Kraljevo da ih obiđe i zahvali im za sve što su uvek činili u odbrani naše otadžbine, štiteći njene vrednosti, štiteći njen integritet.\nHvala vam na tome što ste uvek bili tu za našu zemlju, i kada su poplave, i kada su požari, i kad nam je zemlja napadnuta, što nikada niste tražili izgovor, što nikada niste tražili lakše rešenje, jer ste služili svojoj zemlji i svom narodu, rekao je Vučić.\nPredsednik Srbije je poručio da budu spremni, da rade, vežbaju, a da će država dati sve od sebe da im, koliko je moguće, njima i njihovim porodicama olakša život, da im plate budu veće, da lakše rešavaju svoje stambene i druge probleme, i da mogu da imaju sigurnu budućnost i za svoju decu i za sebe u našoj lepoj Srbiji.\nUkoliko vas država pozove, a daćemo sve od sebe da ne budete u takvoj situaciji i da ne dođete u tu poziciju, ali ukoliko vas država pozove da štitimo naš narod i da čuvamo naš narod, ja znam da ćete se vi, ne samo odazvati, već znam da ćete svoju svetu dužnost, svoju svetu obavezu obaviti na najčasniji mogući način. Na tome vam beskrajno hvala, istakao je predsednik Srbije.\nVučić je naglasio da će Srbija čuvati mir i stabilnost gotovo po svaku cenu.\nAko ne budemo imali izlaza, ako nas napadnu, ako nam budu ubijali ljude, kao što su to danas zamalo učinili, onda ćemo morati da zaštitimo naš narod. A ono što vam ja kažem, to da zaštitimo naš narod značiće da ćemo da pobedimo. Nema predaje, nema povlačenja, poručio je predsednik Vučić, koga su pripadnici kraljevačkog Odreda Žandarmerije pozdravili himnom svoje jedinice „Hriste Bože“.\nSrbija neće mirno gledati nasilje Prištine nad Srbima na Kosmetu\nУлагање у заливне системе како би се подигао квалитет зеленила


Ukrajina je dobila treću, završnu, partiju pomoći od američke vlade za potrebe vojske. Pomoć obuhvata municiju, protivtenkovsko i visokoprecizno naoružanje, saopštila je pres-služba ukrajinskog Ministarstva odbrane. Prvi paket pomoći Kijev je… »\nUžice oglasna tabla pre 14 sati\nUžice je peti grad u Srbiji od ukupno 15 u kojima je otvoren Centar za roditelje, a u okviru programa “Podrška, ne perfekcija” koji zajednički realizuju Fondacija Novak Đoković i fondacija The Human Safety Net, Đenerali osiguranja. Centar za… »\nKoliko se čeka na rešenje o penziji? Važna stvar odlaže proces\nOd 100 osiguranika koji podnesu zahtev za ostvarivanje prava na penziju, njih 90 dobije rešenje o pravu u zakonskom roku. Međutim, preostalih desetoro moraće da sačekaju i do nekoliko meseci duže. Razlog za to nije odluka Fonda PIO da po nekim… »\nRadnicima Krušika, koji su pet meseci bili bez zdravstvene zaštite, Republički fond za zdravstveno osiguranje konačno je overio zdravstvene knjižice na narednih šest meseci, odnosno do sredine aprila. Koincidencija je da će zaposleni u toj fabrici… »\nNakon pet meseci overene knjižice radnicima „Krušika“\nRadnicima "Krušika", koji su pet meseci bili bez zdravstvene zaštite, Republiki fond za zdravstveno osiguranje konačno je overio zdravstvene knjižice na narednih šest meseci, odnosno do sredine aprila 2022. godine, piše list "Danas". Overa kartica… »\nDanas: Radnicima Krušika overene zdravstvene knjižice, do sredine aprila\nRadnicima "Krušika", koji su pet meseci bili bez zdravstvene zaštite, Republički fond za zdravstveno osiguranje overio je zdravstvene knjižice na narednih šest meseci, odnosno do sredine aprila 2022. godine, piše list Danas. Overa kartica, kako… »\nAkcije novosadskog ZGOP-a prodate za 1,69 milijardi dinara\nBEOGRAD: Na Beogradskoj berzi je zabeležen solidan promet u iznosu od 1,7 milijardi dinara (14,5 miliona evra), koji je bezmalo u celosti ostvaren u blok trgovanju akcijama novosadskog preduzeća za građenje, remont i održavanje pruga (ZGOP). Berzanski… »\nOsnovači startapa Omnisearch, Zagrepčani Marin Smiljanić i Matej Ferenčević osigurali su novu investiciju za zvoj projekat internog pretraživača u iznosu od tri miliona kuna (oko 400.000 evra) preko kompanije GoAhead Ventures, piše Netokracija… »


NS RS: Nastavak devete i početak 10. sjednice 1. marta | Banjaluka.net\nNS RS: Nastavak devete i početak 10. sjednice 1. marta\nKolegijum Narodne skupštine Republike Srpske zakazao je nastavak devete i početak 10. sjednice Narodne skupštine za 1. mart.\nPrema odluci Kolegijuma, sa predsjednikom Nedeljkom Čubrilovićem na čelu, u\nu nastavku devete sjednice biće razmotrene preostale tačke dnevnog reda – Informacija o realizaciji zaključaka parlamenta Republike Srpske koji se odnose na rad Suda i Tužilaštva BiH, te Informacija o implementaciji Strategije za suzbijanje nasilja u porodici Republike Srpske od 2014. do 2019. godine za 2014. godinu.\nBiće razmotrena i Informacija o realizaciji Omladinske politike Republike Srpske za period od 2010. do 2015. godine, za period od 1. oktobra 2014. godine do 1. oktobra 2015. godine i Prijedlog odluke o izradi Zoning plana područja posebne namjene “Janjske otoke” po skraćenom postupku.\nIz Narodne skupštine Republike Srpske najavljeno je da će nakon završetka devete sjednice biti održana 10. sjednica na kojoj će biti razmatrani Prijedlog zakona o konverziji kredita sa valutnom klauzulom u švajcarskim francima – po hitnom postupku na prijedlog Kluba poslanika SDS-SRS RS, te Prijedlog zakona o policiji i unutrašnjim poslovima – ponovno odlučivanje na zahtjev predsjednika Republike.\nBiće razmatran i Prijedlog zakona o oružju i municiji, Nacrt zakona o visini stope zatezne kamate – prijedlog klubova poslanika SDS-SRS RS, PDP, NDP i poslaničke grupe Napredna Srpska, kao i Nacrt zakona o izmjenama i dopunama Zakona o prometu eksplozivnih materija i zapaljivih tečnosti i gasova.


Nacionalna muzejska manifestacija Muzeji za 10 – Muzeji Srbije\nmuzeji-admin - april 14, 2018 april 24, 2018\nManifestacija Muzeji za 10, ove godine održaće se od 14. do 20. maja. Reč je o nacionalnoj muzejskoj inicijativi, najvećoj do sada na teritoriji Srbije, koja se održava četvrtu godinu zaredom.\nTema ovogodišnje manifestacije je "Hiperpovezani muzeji. Novi pristupi, nova publika". Hiperpovezanost je izraz osmišljen 2001. godine kako bi ilustrovao današnja mnogobrojna sredstava komunikacije, kao što su direktni kontakti, elektronska pošta, instant poruke, telefon ili internet. Ova globalna mreža povezanosti svakodnevno postaje složenija, raznovrsnija i integrisanija. U današnjem hiperpovezanom svetu, muzeji se pridružuju ovom trendu. To je razlog zašto je odabrana baš ova tema.\nNemoguće je shvatiti ulogu muzeja bez uzimanja u obzir svih veza koje oni ostvaruju. Oni su sastavni deo lokalnih zajednica, njihov kulturni pejzaž i njihovo prirodno okruženje. Zahvaljujući novoj tehnologiji, muzeji danas mogu dopreti mnogo dalje od svojih glavnih posetilaca i pronaći novu publiku približavajući svoje kolekcije na drugačiji način: digitalizacijom zbirki, dodavanjem multimedijalnih elemenata na izložbe ili još jednostavnije, haštaga koji dozvoljava posetiocima deljenje iskustava na društvenim mrežama.\nManifestacija se održava pod pokroviteljstvom Ministarstva kulture i informisanja Republike Srbije.


Dva dana do održavanja kongresa manje članice vladajuće koalicije Socijaldemokratske partije, raste politička temperatura u Crnoj Gori. Čini se da javnost odavno sa većim nestrpljenjem nije iščekivala epilog jednog političkog događaja. Hoće li reizbor Ranka Krivokapića ili izbor Ivana Brajovića na čelnu poziciju SDP-a uzdrmati ne samo tu stranku već i vladajuću koaliciju i dovesti do značajnije prekompozicije na crnogorskoj političkoj sceni?\nTihi rat između dvije struje u SDP-u, uoči kongresa 3. juna, jedne koju predvodi aktuelni šef partije Ranko Krivokapić i druge na čije je čelo stao partijski potpredsjednik Ivan Brajović, prešao je u otvorenu konfrotaciju, čije posljedice u ovom trenutku nijesu sagledive. Nezvanične priče i nagađanja da se na terenu bije bitka za svakog delegata i vodi kampanja, po težini nalik onoj predreferendumskoj, potkrijepile su poruke dva protivkandidata i slike koje su odaslane iz njihovih izbornih štabova. Sa konvencije u Rožaju, Krivokapić je poručio kako nije vjerovao da će nakon borbe za nezavisnost Crne Gore doći u situaciju da se bori za nezavisnost samog SDP-a.\n“I nama se želi sjeme razdora, da bi posljednji Mohikanac 25 godina časne politike Crne Gore nestao. Ovaj put neće moći. Mi koji smo branili nezavisnu Crnu Goru i pred tenkovima i pred oružjem i pred policijom, i pred svom silom nepravde, odbranićemo 3. juna i nezavisnu Socijaldemokratsku partiju Crne Gore.“\nSa skupa u Podgorici, iz svog izbornog štaba, Krivokapićev protivkanditat Ivan Brajović, indirektno kritikujući dosadašnjeg predsjednika stranke, naglasio je kako će nakon 3. juna vratiti poljuljano povjerenje u socijaldemokrate.\n“Mi smo danas poslije 25 godine, poslije jedne sjajne, uzlazne politike kakvu je imala SDP, u situaciji značajno poljuljanog unutrašnjeg povjerenja. Ali poslije trećeg, već četvrtog juna nas očekuje jedan mnogo značajniji zadatak, vraćanje povjerenja i građana Crne Gore u SDP i našeg uzajamnog povjerenja i jednostavno stabilzacija partijske politike.“\nIvan Brajović je tokom trajanja gotovo dvomjesečne kampanje imao otvorenu i nepodijeljenu podršku domaćih provladinih medija, dok je srž negativne kampanje protiv Krivokapića uglavnom dolazila iz tabloidnih glasila , čije je sjedište van Crne Gore. No, uprkos tome, portparol socijaljdemokrata Mirko Stanić, u izjavi za TV Vijesti, kaže kako ne misli da će kongres zakonomjerno voditi ka rascjepu u partiji.\n“SDP je partija koja je nastala ujedinjavanjem drugih partija i do sada je imala iskušenja biranja između više kandidata i za najviše partijske pozicije i iz tih procesa je izlazila snažnija. Nema razloga da ovoga puta ne bude isto.“\nJe li zamislivo da partijski saborci, koji su duže od dvije decenije bili na okupu, ostanu zajedno i poslije 3. juna, ma kakav epilog bio, pitali smo Steva Muka iz nevladine organizacije Institut Alternativa.\n“Teško je odgovoriti na to pitanje, imajući u vidu da je značajan dio provladinih, pro Djukanovićevih i pro DPS medija očigledno stao na stranu jednog od kandidata, konkretno Ivana Brajovića, pokušavajući u tom smislu da utiče na rezultat. To sigurno ostavlja posljedice po unutarstranačke odnose, lične odnose i moguće je da to u krajnjem može da utiče. Međutim gledano u političkoj ravni ne bi bilo prvi put da se u SDP-u sukobljava više kandidata i ne bi bilo prvi put da SDP opstaje i nakon kongresa, na kojem jedan od tih kandidata pobjeđuje. Sve to će zavisiti od toga kakav će stvaran rezultat biti i sa kakavim odnosom snaga će onaj koji bude pobjedio odnijeti izbornu pobjedu.“\nPolitički posmatrači u fokus svojih analiza stavljaju odluke koje bi nakon kongresa mogao donijeti Ranko Krivokapić, a od čega bi zavisila njegova politička sudbina. Ako bi ponovo bio izabran za šefa partije, nastavak dosadašnje politike opozicije u vlasti, prema njihovom mišljenju mogao bi da vodi Krivokapićevom političkom uništenju, dok bi mu odluka da eventualno sruši Djukanovićevu vladu i paktira sa dijelom opozicije navodno otvorila šansu za novi početak, sa ojačanom političkom pozicijom i većim koalicionim kapacitetom. Stevo Muk, pak, ne računa da bi Krivokapić pohrlio u zagrljaj opoziciji već bi se prije odlučio za ulogu težeg pregovarača sa Djukanovićevim DPS-om.\n“ Ali ono što je u ovoj priči najvažnije i mnogo važnije od toga šta će SDP nakon izbora ukoliko Ranko Krivokapić pobijedi je odgovor na pitanje: A šta će Djukanović I njegova DPS uraditi ukoliko Ranko Krivokapić pobijedi u SDP-u. Vjerujem da će DPS u tom slučaju uraditi sve da ili dodatno oslabi SDP, podržavajući i ohrabrajući opciju unutrašnjeg krunjenja tj eventualni odlazak dijela Socijaldemokrata koji je na takvim izborima poražen. Ili pokušaj da se novi partner koji bi zamijenio SDP pronađe u nekom širem krugu opozicionih, parlamentarnih ili vanparlamentarnih aktera.“


Usvojen Zakon o dualnom modelu studiranja - Društvo - Dnevni list Danas\nPočetna » Društvo » Usvojen Zakon o dualnom modelu studiranja\nSkupština Srbije usvojila je danas pet zakona među kojima i Zakon o dualnom modelu studija u visokom obrazovanju, čija bi primena – kako se očekuje – trebalo da donese korist za visokoškolske ustanove, poslodavce i studente.\n0Piše: FoNet 17. septembra 2019. 12.44\n„Vodeći se pozitivnim iskustvima evropskih zemalja, ustanovljena je potreba da se u domaćem sistemu visokog obrazovanja omogući organizovanje dualnog modela studija, koji bi bio dovoljno opšti, ali istovremeno fleksibilan i koji bi mogao da se primenjuje u zavisnosti od potreba visokoškolskih ustanova koje nude akademsko i strukovno obrazovanje, a zainteresovane su da njihovi studenti stiču znanja i kroz učenje kroz rad u kompanijama“, navedeno je u obrazloženju Zakona.\nTaj rad, kako se navodi, „može da bude vrednovan, na primer, plaćanjem školarina, stipendija ili na neki drugi način“.\nPrimena dualnog modela studija trebalo bi da doprinese razvoju istraživanja i inovacija, jer manje kompanije često nisu u mogućnosti da formiraju istraživačko-razvojne timove, prvenstveno zbog nedostatka odgovarajućeg kadra. Zakonom je propisan obim, period i mesto realizacije studija po dualnom modelu. Predviđeno je da aktivna nastava mora da bude zastupljena najmanje sa 450 časova godišnje, prosečno na nivou celog studijskog programa, a učenje kroz rad sa najmanje 450 sati.\nSkupština Srbije usvojila je danas izmene i dopune Zakona o patentima čiji je cilj da se odredbe koje uređuju zaštitu i korišćenje pronalazaka nastalih u radnom odnosu efikasnije urede, uzimajući u obzir interese poslodavaca i zaposlenog koji stvori pronalazak u radnom odnosu. Pronalazak iz radnog odnosa je pronalazak koji zaposleni stvori izvršavajući svoje radne obaveze onako kako su navedene u opisu njegovih poslova, obrazloženo je u Zakonu. Opis tih poslova mora da bude naveden u ugovoru koji je zaposleni potpisao sa poslodavcem ili u opštem aktu poslodavca.\nPronalazak iz radnog odnosa je, takođe, i onaj koji je stvoren za vreme trajanja ugovora o radu ili u period od godinu dana nakon prestanka ugovora o radu, pod uslovom da je nastao u vezi sa akivnostima poslodavca ili korišćenjem njegovih materijalno-tehničkih sredstava i drugih pogodnosti koje je obezbedio zaposlenom. Ako je pronalazak stvoren kao posledica profesionalne obuke koju je poslodavac obezbedio zaposlenom i takav pronalazak smatraće se pronalaskom iz radnog odnosa, a poslodavac ima pravo na zaštitu takvog pronalaska.\nDrugačiji pravni režim moguć je samo ako poslodavac i zaposleni drugačije ugovore, odnosno ako je to određeno opštim aktom poslodavca, ukoliko nije zakon garantuje zaposlenom zaštitu njegovog moralnog prava da bude priznat kao tvorac pronalaska koji je stvorio. Pronalazaču pripada i pravo na naknadu. Poslanici su usvojili i izmene Zakona o autorskom i srodnim pravima čiji je cilj uspostavljanje efikasnijeg nacionalnog sistema pravne zaštite autorskog i srodnih prava, kao i Zakon o regulisanim profesijama i priznavanju profesinalnih kvalifikacija.\nUsvojene su i izmene Zakona o zaštiti topografija poluprovodničkih proizvoda čime se zakonodavstvo Srbije usklađuje sa standardima i propisima Evropske unije.\nZakon o dualnom modelu studija u visokom obrazovanjuBeograd\nOdloženi pregovori vlasti i Mitropolije


4. april/travanj, 2020.\nGrad Šabac je za preventivne mere i aktivnosti u borbi protiv korona virusa do sada opredelio 8,5 miliona dinara (oko 72 hiljade evra), a samo za nabavku nove opreme zdravstvenim ustanovama izdvojeno je više od dva miliona dinara iz lokalnog budžeta, rekao je gradonačelnik Šapca Nebojša Zelenović.\nU saopštenju kabineta gradonačelnika Šapca navodi se da je gradska uprava, pored opremanja Opšte bolnice "Dr Laza K. Lazarević", Doma zdravlja "Dr Draga Ljočić" i Zavoda za javno zdravlje, besplatno podelila 90.000 maski građanima, od čega je 60.000 pamučnih, za višekratnu upotrebu.\nOn je dodao i da su na devet lokacija u gradu postavljeni kanisteri sa sredstvom za dezinfekciju, natrijum hipohloritom, koje građani mogu besplatno preuzeti i koristiti za domaćinstvo, a da je isto sredstvo na raspolaganju i u pet prigradskih naselja i u 50 šabačkih sela.\n"Sve mere koje se sprovode u Šapcu finansiraju se u stoprocentnom iznosu iz budžeta", navedeno je u saopštenju.\nOn se zahvalio i kompanijama koje su donirale medicinska sredstva i posteljinu za objekat namenjen smeštaju pacijenata za lakšim simptomima korona virusa, koja se trenutno oprema.\nU Šapcu je to sportska sala Ekonomsko-trgovinske škole za koju su epidemiolozi procenili da je najbolji za potencijalni smeštaj pacijenata sa lakšim simptomima korona virusa jer ima grejanje 24 sata i toplu vodu za tuširanje, kao i odvojene ulaze.\n"Mi ćemo se potruditi da taj objekat bude spreman. Pošto nismo dobili pozitivan odgovor iz Ministarstva odbrane i nisu bili u mogućnosti da pozitivno odgovore na naš zahtev da nam obezbede krevete i kasete, mi smo se snašli sami. Očekujem tokom sledeće nedelje da će objekat biti spreman", dodao je Zelenović.\nMinistarstvo odbrane: U Beograd sletelo 11 aviona ruske pomoći


Aparati za vodu na pet lokacija u gradu\nGlavni grad Podgorica, u saradnji sa prijateljima grada – Durmitorskom izvorskom vodom – DIVA, odlučio je da u ljetnjim mjesecima obezbijedi osvježenje za stanovnike i posjetioce Podgorice.\nNaime, na pet lokacija u gradu – Trg nezavisnosti, Trg Argentina, Trg vojvode Bećir bega Osmanagića, brdu Gorica i platou kod spomenika Svetom Petru Cetinjskom, početkom naredne sedmice, biće postavljeni aparati za vodu, donacija pomenute kompanije sa ukupno 100 galona vode. Glavni grad će obezbijediti neophodnu infrastrukturu – napajanje električnom energijom, kako bi voda tokom cijelog dana bila svježa i hladna.\nPrilikom odabira lokacija vodilo se računa kako o njihovoj posjećenosti, tako i o činjenici da u blizini ne postoje fukncionalne javne česme sa ispravnom vodom za piće.\nFabrika Diva (durmitorska izvorska voda) u svijet šalje vodu sa izvora Gusarevci, koji se nalazi na 1.400 metara nadmorske visine, u okviru Nacionalnog parka „Durmitor“. To je voda izuzetnih prirodnih fizičko-hemijskih, mikrobioloških i radioloških osobina, koja se iz higijenski kaptiranog izvora, obezbijeđenog sanitarno-zaštitnim zonama, neposredno na izvoru puni u odgovarajuću ambalažu.\nPodsjećamo sugrađane i posjetioce Podgorice da je u funkciji 40 javnih česama u svim djelovima grada, te da je neophodno da ostanu hidrirani i piju dovoljno vode, budući da se potreba za dnevnim unosom vode značajno povećava kada su napolju velike vrućine.


Posle SAD: I Izrael napušta Unesko!\nPremijer Izraela Benjamin Netanjahu naložio je večeras Ministarstvu spoljnih poslova da pripremi povlačenje Izraela iz Uneska. To je saopšteno ubrzo posle najave SAD da napuštaju tu agenciju UN zbog navodne neobjektivnosti prema Izraelu.\nNaetnjahu je pozdravio odluku predsednika SAD Donalda Trampa o povlačenju: To je hrabra i moralna odluka jer je Unesko postao teatar apsurda. Umesto da čuva istoriju ona je iskrivljuje, rekao je Netanjahu, preneli su izraelski mediji.\nIzraelski ambasador u Unesku Karmel Šama-Hakoen rekao je prethodno da bi i Izrael trebalo da se povuče iz Uneska pošto su svoje povlačenje najavile SAD, uz ocenu da ta organizacija UN navodno deluje protiv Izraela.\nU poslednjim godinama Unesko se transformisao u bizarnu organizaciju koja je izgubila svoj profesionalni put zarad političkih interesa određenih zemlja”, rekao je ambasador, preneli su izraelski mediji.\nAmbasodor je dodao da je njegova lična preporuka premijeru Benjaminu Netanjahuu da se drži uz SAD i smesta se povuče iz Uneska”.\nUlazimo u novu eru u Ujedinjenim nacijama, gde, kada praktikujemo diskriminaciju protiv Izraela, moramo da platimo cenu”, rekao je Dani Danan, izraelski ambasador u UN, pozdravivši najavu povlačenja SAD iz Uneska, preneo je AFP.\nStejt department saopštio je da se SAD povlače iz Organizacije UN za obrazovanje, nauku i kulturu (Unesko) pošto smatraju da je ta organizacije antiizraelska i zbog potrebe za njenom temeljnom reformom”.\nPovlačenje SAD iz Uneska stupiće na snagu 31. decembra 2018. godine. SAD su suspendovale finansiranje Uneska 2011. zbog glasanja da Palestina bude članica i sada duguju oko 550 miliona dolara u zaostalim isplatama.\nNeimenovani zvaničnik rekao je da su SAD posebno nezadovoljne zbog rezolucija Uneska u kojima se negiraju jevrejske veze sa svetim mestima i Izrael naziva okupacionom silom.\nPoruka Džonsona za milion Poljaka: Slobodno ostanite


Zvaničnik EU rekao je da je klauzula o najboljim namerama standardna u ugovorima sa proizvođačima proizvoda koji su u razvoju\nObjavljeno: 27.01.2021. 12:17h\nProizvođač vakcina Astra Zeneka odbio je da prisustvuje sastanku najviših zvaničnika EU zakazanom za sredu uveče usred sve žešćeg spora oko nedovoljne proizvodnje doza, izjavio je zvaničnik Evropske komisije, piše Politiko.\nEvropska unija traži od ove kompanije da objavi ugovor koji je potpisala sa evropskim blokom o isporuci vakcina protiv kovid-19 nakon što je izvršni direktor kompanije Paskal Sorio otkrio poverljive klauzule, izjavio je danas neimenovani zvaničnik EU.\nZvaničnik EU rekao je da je klauzula o najboljim namerama standardna u ugovorima sa proizvođačima proizvoda koji su u razvoju.\nZvaničnik Komisije rekao je da je kompanija zaista imala sporazum o najboljim namerama oko isporuka, ali je potpisala ugovor o kupovini unapred koji uključuje obavezu da kompanija ima proizvodni kapacitet za isporuku doza.\nAstraZenekaAstra ZenekaVakcinaKorona-virusKoronavirusKorona virusEvropska unija


25 mart 2011\tPogled iskosa\nPotpisivanje protokola o bečejskoj banji je predstavljeno kao ostvarivanje višedecenijskog sna.\n25 mart 2011\tNovi pasus\nPovodom Dana mađarske revolucije (1848), u centru Ade je 13. marta otkriven spomenik Janošu Damjaniču, mađarskom nacionalnom heroju, neustrašivom vojskovođi, a pre svega kontroverznoj istorijskoj ličnosti.\nOpštinski odbor Demokratske stranke: Parastos Zoranu Đinđiću\nParastos ubijenom premijeru Zoranu Đinđiću održan je 12. marta u hramu Svetog velikomučenika Georgija u Bečeju, u prisustvu članova Opštinskog odbora Demokratske stranke.\nPokrenut stečaj nad PIK-om „Bečej“: Stečaj da, propast ne\nPoreska uprava inicirala je pokretanje stečajnog postupka nad PIK-om „Bečej“, jer su dugovi kombinata u vlasništvu biznismena Đorđija Nicovića veći od 60 miliona evra, računi firme su u blokadi od juna meseca 2009. godine, a obaveze u prinudnoj naplati u martu ove godine su 19 miliona evra.\nPočela predizborna kampanja: Banjanje bečejsko\nSVM je za mešovitu firmu, a DS za davanje koncesije.\nPeter Knezi, predsednik opštine Bečej, tvrdi da je u novembru raspisan međunarodni postupak javne nabavke za banju i da se prijavila samo Aquaprofit iz Mađarske.\nEkološko udruženje Bečej: Obeležen Dan šuma\nPovodom 21. marta, Svetskog dana šuma, Ekološko udruženje Bečej je organizovalo akciju sadnje stabala na lokaciji iza Doma zdravlja. U akciji sadnje učestvovali su učenici i nastavnici ŠOSO „Bratstvo“, aktivisti i volonteri Ekološkog udruženja i Planinarskog udruženja „Leson“, a dvadeset sadnica obezbedilo je JP Komunalac.\n25 mart 2011\tNaslovna\nSednica Skupštine Novi Bečej: Opštinsko veće sa ili bez radikala?\nNa sednici Skupštine opštine Novi Bečej u sredu Novicu Blažina, člana Opštinskog veća zaduženog za oblast turizma, zamenio je novi član, Srđan Pajić.\nElektrodistribucija Novi Sad: Isključenje dužnika\nElektrodistribucija Novi Sad u saopštenju za medije obaveštava i bečejske potrošače koji nisu blagovremeno izmirili obaveze za utrošenu električnu energiju da je rok za plaćanje računa istekao i da je Elektrodistribucija krenula u izradu i štampanje opomena koje će kupcima biti dostavljene na kućne adrese.


Lukšić: Vjerujem u konsenzus NATO članica - Vijesti.me\n"INTEGRACIJE TRAJU I NAKON DOBIJANJA POZIVNICE"\nLukšić: Vjerujem u konsenzus NATO članica\nPrema njegovim riječima, i predstojeća posjeta generalnog sekretara NATO-a Jensa Stoltenberga biće prilika da se to objasni Edit\nIgor Lukšić (Foto: Savo Prelević)\nMina 9. oktobar 2015, 18:53 ažurirano 13. februar 2019, 11:48\nCrna Gora treba da radi najbolje što može, i da ne prejudicira odluku koju u decembru treba da donese 27 članica NATO-a, ocijenio je ministar vanjskih poslova i evropskih integracija Igor Lukšić, dodajući da vjeruje da će biti postignut konsenzus o pozivu za članstvo.\nLukšić je na Drugom Cetinjskom forum Ministarstva vanjskih poslova i evropskih integracija, kazao da su NATO integracije proces koji će da traje i nakon dobijanja pozivnice, prenosi Televizija Crne Gore.\n“Jeste ohrabrujuće to što čujemo, ali utakmica se igra dok sudija ne odsvira kraj. To sa naše strane znači obavezu da radimo najbolje što možemo, i da ne prejudiciramo odluku 27 zemalja treba da je donese, ali ja zaista vjerujem da ima uslova da to bude konsenzus za poziv Crnoj Gori”, naveo je Lukšić.\nOn smatra da ima razloga za optimizam, a tome u prilog, kako je kazao, idu i ispitivanja javnog mnjenja koja pokazuju da sve veći broj građana podržava članstvo u Alijansi.\n“Sve ukazuje na to da imamo vidljiv napredak, a zemlje sa kojim komuniciramo to prepoznaju. Jeste ohrabrujuće sve što čujemo, uz podsjećanje da ima još dva mjeseca do te odluke i posljednja stvar koja smije da se desi jeste da sada zdravo za gotovo uzmemo da će se nešto pozitivno ostvariti i zaboravimo na naše poslove. Naprotiv, mislim da je važno da shvatimo da se reforme ne završvaju ni početkom decembra, ulazimo u novu fazu sa novim obavezama”, kazao je Lukšić.\nPrema njegovim riječima, i predstojeća posjeta generalnog sekretara NATO-a Jensa Stoltenberga biće prilika da se to objasni.\n“U ovoj fazi očekuje nas još dijaloga na promovisanju vrijednosti članstva u NATO-u. Ima još posla, kako bismo građanima objasnili prednosti članstva u NATO-u. Očigledno je da naš sistem očekuje još posla, kada su u pitanju standardi iz oblasti vladavine prava, to je proces koji će trajati duže, jer se vladavina prava ne uspostavlja preko noći”, kazao je Lukšić novinarima na Cetinju.\nOn je kazao i da je zadovoljan dinamikom kojom se ispunjavaju obaveze na putu ka Evropskoj uniji.


Vesti online / Srpski informativni portal / Antić u Svilajncu: Sve ćemo uraditi kako bi pronašli rudara\nMinistar rudarstva i energetike posetio porodicu rudara Željka Miletića\n"Ja sam danas sa Željkovim kolegama, sa ljudima iz opštine i iz Termoelektrane došao da obiđemo Veru i decu. Moramo da im pokažemo da mislimo o njima i da im kažemo da i dalje pokušavamo da dođemo do Željka", kazao je Antić.\nSpasioci se i dalje teško probijaju kroz obrušeni deo okna rudnika.\n"Prošla su više od 72 časa od obrušavanja, ali borimo se i ponavljam da spasioci, ugrožavajući svoje živote, u izuzetno nebezbednim uslovima, pokušavaju da dođu do Željka", rekao je ministar rudarstva.\nOn je dodao da je porodica rudara za kojim se traga, bila jedna od najugroženijih nakon majskih poplava i da će izgradnja nove kuće za tu porodicu, biti prioritet.\n"Dok se kuća ne završi, Termoelektrana Morava iz Svilajnca je ustupila svoj službeni stan u ulici 27. marta. Ja sam ključeve tog stana dao Veri i Ljubiši, koji će voditi računa o tome. Ljudi iz Termoelektrane će pomoći oko selidbe", kazao je Antić.\nŽena zatrpanog rudara, Vera Lazić, zahvalila je na ukazanoj pomoći Termoelektrani, ali i ljudima koji se još uvek bore da pronađu Željka Miletića.\nDirektor JP PEU Resavica Vladan Milošević rekao je novinarima da se potraga za Miletićem nastavlja, ali je otežava stalno obrušavanje velike količine materijala.\n"Zbog bezbednosti ljudi koji trenutno rade na raščišćavanju, i zbog metode podgrađivanja, koja treba da ih obezbedi, mislim da će ovo potrajati još neko vreme. Konstantno je urušavanje materijala, da toga nema do sada bi akcija bila gotova. Nema nikakvih informacija o okolnostima u kojima se desila nesreća, o tome završnu reč daje rudarski inspektor", kazao je Milošević.


Predsjednik Odbora Skupštine Srbije za Kosovo i Metohiju Milovan Drecun smatra da su KFOR, odnosno UN napravili veliku grešku jer su dopustili zajedničku vojnu vježbu tzv. bezbjednosnih snaga Kosova i Vojske Albanije na Kosovu i Metohiji s obzirom na to da je sprovedena radi zastrašivanja Srba, a značila je uvježbavanje trupa za eventualno zajedničko djelovanje.\nDrecun smatra da je to poruka da bi se Srbija sukobila i sa Vojskom Albanije, ukoliko bi pokušala da zaštiti Srbe na sjeveru ako bi došlo do nekog masovnog nasilja nad njima, a Kfor ih u tom slučaju ne zaštiti.\nGovoreći o zajedničoj vježbi specijalnih snaga policije Albanije, samoproglašenog Kosova i Sjeverne Makedonije u borbi protiv organizovanog kriminala, Drecun je za Televiziju "Pink" rekao da je evidentno da će Makedonija jačati partnerstvo sa albanskim činiocem u regionu.\nOn je izrazio čuđenje i time što se Albanija i takozvana država Kosovo bore protiv organizovanog kriminala, kada su na čelu i Albanije i Kosova vođe najvećih i najpoznatijih kriminalnih grupacija.\n"Ali, situacija je takva da se taj velikoalbanski bumerang Makedoniji polako vraća, pa ovakve vježbe ne treba da čude", rekao je Drecun.\nGeneral u penziji Božidar Delić rekao je da vojna vježba na Kosovu i Metohiji na neki način može da bude provokacija, što su Albanci više puta i u raznim situacijama pokušali da učine.\n"Možda nam na taj način šalju i nekakvu poruku, ali znajući njihove kapacitete, ne treba previše da se bavimo i brinemo o njima. Treba da razmišljamo o našim kapacitetima, koji su u svakom slučaju za njih za respekt", rekao je Delić.\nDrecun: Odluka o optužnici za "Žutu kuću" za nekoliko mjeseci\nSrpska zaustavlja BiH da "uđe u savez"\nDrecun: Savezom protiv Srbije o kojem govori Hodžaj rukovodi Albanija\nUpad ROSU na Gazivode\nDrecun: Posjeta Tačija provokacija Srba\n1225 glasova 55%


Ђурић: Бруталан напад на Србе на северу КиМ (ВИДЕО) - Нови Стандард\nĐurić: Brutalan napad na Srbe na severu KiM (VIDEO)\n27.03.2018. 14:50 17.07.2020.\nDirektor Kancelarije za KiM izjavio da su ga pripadnici ROSU tukli i pretili mu hladnim oružjem\nDirektor Kancelarije za KiM Marko Đurić rekao je da su juče albanski separatisti uz podršku pojedinih međunarodnih zapadnih krugova na brutalan i nasilan način napali srpski narod na severu KiM. Ukazao je da je predsednik Aleksandar Vučić poslao jasnu poruku da na KiM niko nikada neće moći da ponovi novi „Bljesak“ ili Oluju“.\nĐurić je u obraćanju medijima posle sastanka Srba sa KiM i predsednika Srbije poručio da je cilj napada bio da nasiljem i zastrašivanjem, i sa do zuba naoružanom falangom oružane sile, okupiraju sever Kosova i Metohije.\nPoručio je da je ponosan na građane Kosovske Mitrovice, koji su se goloruki i na miran način suprotstavili nasilju i teroru i nisu odustali od borbe za svoje domove.\n„Da nije bilo jednog poziva iz Beograda, teror prema Srbima na Kosovu i Metohiji bi bio nastavljen“, rekao je Đurić.\nKaže da je važno da naša i međunarodna javnost bude upoznata sa onim što se dešavalo juče.\n„Mi smo sazvali sastanak okruglog stola na kome je trebalo da se razgovara kako da prevaziđemo probleme i dođemo do kompromisa. O njemu smo u skladu sa svim sporazumima uredno obavestili međunarodne misije i predstavnike privremenih organa u Prištini“, rekao je Đurić.\nIstakao je da je laž da nisu bili blagovremeno obavešteni jer je najava poslata više od 70 sati pre skupa i više puta je ponovljena tokom vikenda.\nKako je rekao, kada su videli da je u Severnoj Mitrovici počeo razgovor o budućnosti na slobodan način, oni su na goloruk narod poslali do zuba naoružanu „razularenu bandu“ da tuče nenaoružane ljude.\n„To je sramota onih koji su to učinili i onih koji su se prećutno sa time saglasili“, poručio je Đurić.\nOpisao je da su tada počeli da kundacima biju poslanike, obične građane, žene, da ih šutiraju i da bacaju šok-bombe.\nPOKUŠAJ PONIŽENjA SRPSKIH PREDSTAVNIKA\nKako je rekao, pokušali su da ponize srpske predstavnike tako što su ga vukli „kao psa za kravatu po zemlji“, da ga ponize misleći da tako mogu da ponize Srbiju i srpski narod.\n„Nakon toga, mene su stavili u jedan od transportera i proveo sam naredni period tako što su me udarali“, naveo je Đurić.\nDodao je da je dobro, iako je dobio nekoliko udaraca, i zahvalio je svima koji su brinuli.\nNaveo je da su pokušavali da ga ponize i da su mu usput sve vreme spuštali glavu na kolena i pravili selfije sa njim.\n„Pokušavali su da me zastraše time što su mi držali nabijen kalašnjikov u stomak sve vreme. Jedan je izvukao nož i pretio mi“, naglasio je Đurić.\nKako je rekao, na putu do Prištine su pevali „Alahu-ekber“ i još neke druge pesme.\n„Izveli su me iz transportera i vodili me kroz glavne ulice Prištine. Stavili me u podrum“, rekao je direktor Kancelarije za KiM.\nNa novinarsko pitanje o pomenutom pozivu iz Beograda kojim je zaustavljen teror nad Srbima, Đurić je rekao da o detaljima tog poziva ne može da govori, ali je poručio da su srpski predstavnici sa KiM i svi ostali dobili jasnu poruku predsednika Vučića.\n„Na KiM niko nikada neće moći da ponovi ‘Bljesak’ i ‘Oluju’, i to se odnosi na Srbe sa severa KiM kao i na Srbe u enklavama“, rekao je Đurić i dodao: „Mi ovime nismo pokolebani i to javnost treba da zna.“\n„Radićemo da ojačamo naše strukture na KiM. A oni koji su ovo uradili najviše bi voleli da vide Srbe koji su dekor u njihovim lažnim vladama, koji nisu u poziciji da reše nijedan problem“, istakao je Đurić.\n„NAPAD NA PROCES DIJALOGA“\nDirektor Kancelarije Za Kosovu i Metohiju Marko Đurić rekao je da će odluku o nastavku dijaloga sa Prištinom doneti predsednik Aleksandar Vučić.\nĐurić je ukazao da su jučerašnji događaji u Kosovskoj Mitrovici bili zapravo „napad na proces dijaloga“, te da su Priština i deo međunarodne zajednice, „jedni delima, a jedni nedelima“, pokazali stav prema dijalogu Beograda i Prištine.\nNeko je želeo, nastavio je Đurić, da obesmisli dijalog, potkopa svaku mogućnost kompromisnog rešenja zato što se plaše prava i pravde.\n„Nema nikakve sumnje da je to tako – da onaj ko se tako ponaša o dijalogu ništa dobro ne misli, ni o nastojanju da se neko rešenje nađe već samo stvaranje dodatnih problema“, rekao je Đurić.\nOvaj napad, kaže, jeste kontinuirani pokušaj kroz niz incidenata, napada i situacija, kao i izmišljenih razloga zauzimanja severa KiM, kako bi se promenila demografska slika i ostvario šovinistički cilj onih koji bi da Srba na KiM ne bude.\nNa taj način je odgovorio na novinarska pitanja da li Beograd ostaje u dijalogu.\n„Što se razgovora tiče, šta da vam kažem? Međunarodni predstavnici koji su ovo dozvolili i možda podstakli i svakako Priština pokazali su šta misle o ovim razgovorima“, rekao je on na pitanje novinara albanske televizije iz Tirane.\nNa ponovljeno pitanje beogradskih novinara da li Beograd ostaje u dijalogu, on je rekao: „Ono što ste juče mogli da vidite i u Prištini i u Kosovskoj Mitrovici je stav Prištine i dela međunarodne zajednice prema dijalogu. Nemam tu šta da dodam. Jedna strana je stav pokazala delima, a jedna nedelima“, rekao je on.\n„Ponavljam – potpuno sam siguran da se juče sve dogodilo uz eksplicitnu saglasnost pojedinih krugova iz međunarodne zajednice“, rekao je Đurić i naveo da naša javnost to treba da zna i ne sme da ima dilemu po tom pitanju.\nPrecizirao je da su neki prećutno prihvatili ono što se događalo, a neki i učestvovali.\nĐurić je rekao da nikome u Prištini i međunarodnoj zajednici nije svejedno kada se „izvuče“ Rezolucija 1244, Kumanovski sporazum… a i znaju, dodao je, da srpski narod neće odustati.\nTakođe je rekao da je odluka političkih predstavnika Srba o forimiranju ZSO motivisana dubokim razlozima i potrebom srpskog naroda da ostvari kolektivna politička prava.\n„Prava bez kundaka, dugih cevi, tiranije.. I naravno da imaju našu podršku“, rekao je Đurić na pitanje novinara albanske televizije iz Tirane.\n„SIKTANjE“ I PRETNjE NA SASTANKU U BRISELU\nĐurić je naveo i da je u petak sa Aleksandrom Vučićem bio na sastanku u Briselu, kada se, tokom razgovora, nasmešio na nešto što je iznela albanska strana, jer mu je izgledalo potpuno besmisleno, a onda je sa te, albanske strane stiglo „siktanje“ i pretnje.\n„Predsednik Vučić nije to dozvolio i sasekao je taj način obraćanja. Ali, već tada je bilo jasno u kom pravcu stvari idu – da se obesmisli dijalog i potkopa šansa za postizanje kompromisa“, rekao je on.\nĐURIĆ: I DALjE ĆU IĆI NA KIM\nMarko Đurić je izjavio je da ga niko od predstvanika međunarodne zajednice nije pitao šta se desilo ili kako je posle svih dešavanja juče na KiM, ali i upitao ko i da ga pita i kontaktira, jer se to i dogodilo uz eksplicitnu saglasnost dela međunarodne zajednice.\n„Ko da me kontaktira, puna ih je Mitrovica bila juče, a da ne kažem koliko stranih obaveštajnih službi, koliko vojnika ove ili one zemlje, pripadnika ove ili one međunarodne misije ima tamo“, rekao je Đurić.\nKako je rekao, oni su odlično znali šta se sprema i šta se planira: „Mislite da ih je bilo briga“.\n„Ne radi se o meni već o tome da je neko pokušao da slomi naš duh, zaustavi našu borbu“ rekao je Đurić.\nPOZIV SRBIMA DA NE STUPAJU U TZV. VOJSKU KOSOVA\nMarko Đurić je pozvao sve Srbe na KiM da ne stupaju u tzv. vojsku Kosova, jer, kaže, ona ništa dobro neće doneti ni Srbima ni Albancima. On je dodao da ta vojska ima za cilj sukob sa Srbima.\nI gradonačlenik Kosovske Mitrovice i predsednik Srpske liste Goran Rakić pozvao je danas Srbe sa Kosova i Metohije da ne učestvuju u formiranju vojske Kosova.\nIzvor Tanjug/RTS, 27. mart 2018.\nPreporučujemokosovobrutalan napadgovorkosovskiMarko ĐurićmitrovicaROSUSrbihapšenje


RTS :: Pola veka od ubistva ambasadora Rolovića – da li se zarad bratstva i jedinstva mnogo prećutkivalo\nDruštvo Pola veka od ubistva ambasadora Rolovića – da li se zarad bratstva i jedinstva mnogo prećutkivalo\nsreda, 07. apr 2021, 20:55 -> 21:26\nPola veka od ubistva ambasadora Rolovića – da li se zarad bratstva i jedinstva mnogo prećutkivalo\nPre pola veka izvršen je atentat na Vladimira Rolovića, jugoslovenskog ambasadora u Švedskoj. Od posledica ranjavanja preminuo je osam dana kasnije. Jedan od atentatora Miro Barešić osuđen je u Švedskoj na doživotnu robiju, ali je malo vremena proveo u zatvoru. Godišnjica atentata koji je tada odjeknuo svetom, obeležena je na mestu gde je Rolović sahranjen.\nNa nosilima je iz zgrade u kojoj je službovao teško ranjen iznet ambasador Rolović. S lisicama na rukama izvedeni njegovi atentatori Barešić i Brajković.\nPola veka od tada, na mestu gde je Vladimir Rolović sahranjen u Beogradu venci.


Žene moraju da rade još 257 godina da bi dobijale "mušku platu" - Biznis Telegraf.rs\nVečito pitanje zašto muškarci zarađuju više od žena, za rad na istoj poziciji, ne jenjava decenijama unazad, ali se čini da ćemo odgovor dobiti tek za nekoliko vekova. Naučnici su analizirali tržište i situaciju u poslovnom svetu, i došli do zaključka da će žene tek za 257 godina ostvariti zaradu kakvu uživaju njihove muške kolege.\nSvetski ekonomski forum "Global Gender Gap Report 2020" se temom muško-ženskih razlika u domenu edukacije, zdravlja, ekonomije i politike bavi od 2006. godine, i predviđa da će žene tek za 99.5 godina parirati muškarcima u ove četiri kategorije, a istraživanje je sprovedeno u 153 zemlje sveta.\nKada je reč o poravnanju primanja žena i muškaraca, Island vodi 11. put zaredom, nakon što je unapredio ovo pitanje za oko 88 odsto. Potom slede Norveška, Finska, Švedska i Nikaragva, sa oko 80 odsto uspeha. Velika Britanija je pala šest mesta u odnosu na prošlu godinu, pa je sada 21. rangirana na listi, dok je na najnižem mestu Jemen.\nU 2019. najviše napora da se izjednače plate među polovima uložile su Etiopija, Španija, Mali, Albanija i Meksiko. Aktuelna studija pokazuje da je najveći jaz primetan u domenu radnog mesta, a političko osnaživanje je druga po redu oblast na kojoj treba raditi. U međuvremenu, stepen obrazovanja među muškarcima i ženama trebalo bi da se izjednači kroz 12 godina, zbog rastućeg broja zemalja u razvoju.\nRejčel Tomas, osnivač organizacije "LeanIn.Org", koja promoviše prava žena na radnom mestu, rekla je za Rojters: "Rezultati studije Svetskog ekonomskog foruma su obeshrabrujući, ali ne i iznenađujući", i dodala da "kompanije treba da preduzmu odlučne korake i uvere nas da su procesi odabira kandidata za posao fer, kao i da omoguće ženama da napreduju kroz obuke i treninge".\nOVO SIGURNO NISTE ZNALI: Koliko žene zarade, a koliko potroše novca godišnje?


Ove HOROSKOPSKE ZNAKE je najteže zadržati u DUGOJ VEZI! - Mirjana Markovic\nOvnovi se vrlo lako i ludo zaljubljuju. Kada su strasti uzavrele, Ovan odlučuje prerano i naglo donosi odluke. Pošto su Ovnovi u stalnoj potrazi za novim avanturama i uvek im je potrebna nova iskra u vezi, oni kako vreme prolazi pokušavaju da pobegnu od svojih obaveza, a to može trajati mesecima. Često postoji period kada procenjuju svoj odnos i pokušavaju da ponovo osveže vezu, tokom kojeg postaju svesni svojih stvarnih osećanja i odlučuju o tome šta učiniti u budućnosti. Ako ne uspevaju da ponovo ožive strast, oni će tražiti novu ljubav